
دينا عماد 


أهدي كتابي الأول 

لكل قارئ من قرائي اهتم بمتابعتي 
وقال لي رأيه بصراحة وموضوعية 
وشجعني على الاستمرار 


وأهديه أيضا لمن يقرأ لي للمرة الأولى 


دينا عماد 


طول الطريق وشيرين راجعة من شغلها وهى بتفكر ازاى 
هتعلن عن قرارها اللى طول الاسبوع بتفكر فيه بس مكنش عندها 
وقت تاخد القرار لانها متأكدة ان القرار هيكون وراه مداولات 
ومناقشات وضغوطات من كل اللى حواليها ففضلت ان يوم الخميس 
هتعلن قرارها علشان يبقى عندها الجمعة تنهى فيه كل مايتعلق 


بالوضوع اللى انتهی بالنسبة لها. 


لا وصلت بیتها كان کل شي کالعتاد مامتها محضرة السفرة 

فى نفس میعاد كل یوم ومروة اختها بتکون نايمة وبتصحی لا 
شيرين بتوصل الساعة > علشان يتغدوا كلهم مع بعض... رغم انها 
كتير اتحايلت عليهم يتغدوا هما لما مروة ترجع من شغلها ومش لازم 
يستنوها بس كانوا بيصمموا انهم لازم يتجمعوا مع بعض وقت الغدا 


مروة"تتخیلی ياماما ان فاضل لنا على اللمة الحلوة دی شهر 


واحد ۳۰ يوم وبعد كده نبقى انا وانتى بس“ 


الام“ربنا يهنيها ويسعدها وعقبالك انتى كمان يامروة يابنتى” 

حاولت شيرين تفجر القنبلة بس محبتش انها تضايق مامتها 
واختها الوحيدة وهما لسه مخلصوش غداهم فقررت انها تتكلم بس 
بعد الغدا 

وهما قاعدين بيشربوا الشاى وبيتفرجوا على التليفزيون جت 
شيرين وقعدت معاهم وقفلت التليفزيون فجأة 

"انا عايزة اقولكم حاجة مهمة” 

انتبهت الام ومروة بقلق وترقب وسكوت مستنيينها تكمل 

“انا قررت افسخ خطوبتی على حسام” 

صرخت الام وخبطت بايدها على صدرها وواندهشت مروة 

“سيبونى اكمل كلامى” 

الام"تکملی ايه... انتى ازاى فجأة كده بعد ماكل حاجة 
تقریبا هتخلص وبعدین ازای ترفضی واحد زی حسام بالسهولة دی" 

مروة"یاماما استنی.. ليه یاشیرین ماله حسام" 

الام"واضح انها نسیت حاجات كتير اوی بتخلیها تتبطر" 

شیرین "نسیت ايه یاماما" 

الام"نسیتی ان عندك ۳۲ سنة ومش سهل انك تسیبی واحد 
کویس زی حسام. .. نسیتی ان ال۷ سنين اللی فاتوا كان کل اللی 


بيجيلك مش مناسب... نسیتی ان كلها كام سنة وفرصتك فى 


الخلفة تقل وانا مش عايشالكم انا نفسى اطمن على كل واحدة فيكوا 
فى بيت جوزها ومعاها عيالها” 

شيرين”ياماما مش الراجل والعيال هما كل حاجة” 

الام” اومال ايه؟؟ شغلك اللى عايشة علشانه انتى بتروحى من 
٩‏ الصبح لحد ٠‏ المغرب ومفيش راجل هيرضى بكده وحسام وافق 


وقال وماله انا عايزها بكل ظروفها” 


شيرين”يعنى ياماما ده شغل حد يفرط فيه؟” 

الام” انا عارفة ان مرتبك بالالاف وعارفة ان منصبك كبير بس 
انتى لو تعبتى ومقدرتيش تشتغلى هيرموكى ويشوفوا غيرك انما 
جوزك وعيالك مش هيرموكى” 

شيرين”ياماما الشغل مالوش علاقة اصلا” 

الام ”“طيب فهمينى ايه اللى حصل فجأة” 

شيرين”انا طول الكام شهر اللى فاتوا دول وبقول هحبه ونا 
محسيتش الحب قولت هييجى بالعشرة طول ماهو كويس معايا” 

مروة”“بس فعلا حسام كويس معاكى ومستواه الاجتماعی 
والتعليمى وكل حاجة مناسب ليكى ومش مهم الحب بتاع الروايات 
علشان الجوازة تتم ...ده غير ذوقه ووسامته يعنى زوج يشرف من 


جميع الجهات” 


رة لمن افيه حانج مض فان ا میاه 

الام ومروة بقلق "ايه هى دی" 

فنیرین "کذانب وقبل ماتدافمو| عمد و قروا اانه مکدیفن علینا 
کے کا ,انا عنم کوت قن اجات كتين کا اجات 
صغيرة بس كتير اوی اوی وده خلانى مبقاش عندى ثقة فيه ومش 


بصدقه فى حاجة خالص وانا مش قادرة اكمل معاه” 


الام "وقلتیله؟؟ ولا لسه؟؟" 

شیرین "لسه هو عموما جای على الساعة ٩‏ وانا حضرت 
الشبكة وكل الهدایا اللى جابها والوضوع بالنسبة لى منتهی" 

الام”“خلاص انتی حرة بس خايفة انك تندمی عليه وتقولی 
ياريتنى " 

مروة"طیب ماتستنی كام یوم تفکری تانی؟؟" 

شيرين”انا بفکر بقالى فترة وخلاص قررت” 

قامت الام وعلی وشها کل علامات عدم الرضا على قرار 
شیرین وهی بتمتم فى سرها" یاعالم الفرصة اللی ضیعتیها دی جاية 
تانی ولا لأ“ 


قامت شيرين وحضرت علبة الشبكة والخاتم اللى كان 
جابهولها فى عيد ميلادها وكانت منتظرة حسام علشان تنهى 
الموضوع كله 

وفعلا فى ميعاده بعد 4 بشوية صغيرين وصل حسام وكالعادة 
كل ماييجى كان ييجى معاه حاجة مرة علبة شيكولاتة مرة تورتاية 
او جاتوه ومهما مامتها قالت له ان مش لازم كل مرة ييجى شايل 
كان یقولها دی حاجة بسيطة ومش قد القام ... هى متنكرش انه 
ذوق جدا وکریم لابعد الحدود بس مش قادرة تتکیف مع کذبه 

سمعت الترحیب بتاع کل مرة من مامتها وبعدین خرجت 
ومعاها الحاجة وانسحبوا مامتها واختها علشان میحضروش الوقف 
البایخ ده 

“اهلا یاحسام اتفضل" 

"ازيك یاشیری ... وحشتینی" 

واول ما شاف العلبتین فى ایدها قال بدهشة واستغراب 

"ايه ده؟؟؟" 


"دی الشبكة والخاتم زی ماانت شايف” 


“ايوه شايف بس مش فاهم" 

“بص يا حسام انا عايزة اقولك کلمتین...انا اسفة وبعتذر لك 
انى مش هقدر اكمل حياتى معاك” 

"انتى بتقولى ايه ؟؟؟ احنا حددنا معاد الفرح وحجزنا القاعة 
وحجزنا العفش وكل حاجة تقريبا خلصت... ده انا كنت هبدأ اعزم 
الناس... تقوليلى بعتذر” 

“معلش انا بجد اسفة وبالنسبة للفرح عادى ممكن تلغى 
الحجز او سيبنى انا اتصرف وارجعلك العربون اللى دفعته وبالنسبة 
للعفش برضه مفيش مشكلة ممكن تقول لصاحب المعرض ان مفيش 
نصيب واكيد يعنى حاجة زى كده عادية وبتحصل” 

“طيب سيبك من كل الحاجات دى مش مهم... يعنى ايه مش 
هتقدری تكملى” 

“يعنى مش هقدر... احنا اول مااتقدمتلى كنا واضحين جدا 
مع بعض واتفقنا ان جوازنا هيكون عن طريق عقولنا... دلوقتى عقلى 
بيقوللى اننا مش هنرتاح مع بعض” 

"طیب وقلبك؟؟؟انا حبيتك ياشيرين” 

"وانا كنت ابتديت احبك بس اكتشفت فيك حاجات بجد 
مش هقدر اتكيف معاها” 


“ايه هى الحاجات دى” 


“يا حسام انت بتكدب فى اليوم ۱۰۰۰مرة والغرابة انك مش 
حاسس ان ده كدب... يعنى لما بنكون مع بعض كل ما يجيلك 
تليفون تقول انا فى الشغل انا فى اسكندرية انا مش عارفة فين... 
ولا بتشترى حاجة واسألك عن سعرها بتقول حاجة واكتشف 
بالصدفة حاجة تانية خالص... حتى قاعة الفرح اللى اتفقنا عليها 
قلتلى محجوزة ومش فاضية وبالصدفة امبارح صاحبتى بتعزمنى على 
فرح اختها ولا طلع نفس اليوم اللى حددناه للفرح والقاعة فبقولها 
يعنى انتوا اللى حاجزين من قبلنا واخدتوا القاعة مننا لقيتها بتقول 
بالعكس ده اليوم ده وكام يوم تانيين كانوا فاضيين ولسه حاجزين 
من 4 ايام بس... انا مش عارفة كل الكدب ده ليه؟” 

”انا اسف يا حبيبتى واوعدك ابقى اخد بالى ومكدبش عليكى 
تانى” 

"انا مش بتكلم عن نفسى بس انت بتكدب على كل الناس" 

"وانتی شايفة ان ده سیب يخلينا نسيب بعض ...دی حاجة 

“يعنى مفيش فايدة ومصممة” 

"ایوه واتمنى لك السعادة وانت اكيد هتلاقى واحدة احسن 


منى وترتاحوا مع بعض” 


ومدت شيرين ايديها بالعلبتين فاخدهم حسام ومشى ورزع 
الباب وراه... جت مامتها على صوت رزعة الباب 

“خلاص برضه عملتى اللى فى دماغك” 

"الحمدلله...مرتا!!۱۱۱۱ااحة اوى دلوقتى ياماما” 

"انتی غريبة اللى تسيب خطيبها تقعد زعلانة ومتضايقة مش 
زى ماانا شايفة” 

"وانتی هتخلينى زعلانة ليه بس ياماما... انا مبسوطة 
جدااا... فين مروة... يا مروة يا مروووووة” 

جت مروة تجرى 

”نعم...ايه حسام مشى؟؟؟ خلاص كده” 

شیرین"سیبونا بقی من حسام خلاص صفحة واتقفلت 
خالص... عايزة نخرج بكرة ونتفسح ونقضی یوم حلو...تحبوا 
تروحوا فین؟" 

الام اکتفت بمصمصة شفایفها وهی بتقول 

"عشنا وشفنا" 

والبنتین عملوا نفسهم مش سامعینها وکملوا کلامهم 

مروة"تعالی نروح دریم بارك" 

شیرین "اتفقنا انا قايمة انام ونبقی ننزل بكرة قبل الصلاة 


علشان الزحمة. .. تصبحوا على خیر" 


د ند حاسة ان فيه حمل 
وانزاح من على قلبها 

كانت شيرين مستمتعة جدا باليوم ده... هی بتخرج كتير 
بحكم شغلها فى العلاقات العامة وحتى وهى مخطوبة لحسام كانت 
بتخرج وتتفسح معاه بس مكنتش بتبقى مرتاحة كده... مروة كمان 
مبسوطة... مامتها مش عاجبها اللى شیرین فیه... وبتستغرب . 


هو فيه کده... واحدة فسخت خطوبتها امبارح والنهاردة بتتة 


بعد مارجعت البيت ولسه هتنام علشان تستعد لشغل تانى يوم 
لقت حسام بيتصل بيها اتفاجثت...ترد... تقفل التليفون؟؟؟ 

فكرت وحسمت قرارها فى ثوانى قليلة 

"الو... ایوه ياحساء” 

"ازيك يا شیری" 

“انا كويسة جد الخد خير فيه خا" 

“لا انا كنت بكلمك اقولك فكرى تانى فى موضوع امبارح... 
انا ممكن اتغ...” 


قاطعته وهو بيتكلم 


“لو سمحت ياحسام موضوعنا انتهى وبلاش تتصل بيه تانى 
علشان مفیش مجال لرجوعی فی قراری.. وای کلام بینا مالوش 
لازمة” 

"اسفة يا حسام الموضوع انتهی...تصبح على خير” 

قفلت التليفون وهى مرتاحة اكتر انها كانت بالقوة دى وانها 
حسمت الكلام معاه وقالت حتى لو كلمها تانى هتقول نفس الكلام 

تانى يوم راحت شغلها وهى مقبلة على الحياة...وهى اصلا 
من حبها فى شغلها دايما بتكون مبسوطة فيه حتى لو حاجة 
مضايقاها... فالنهاردة بالذات حاسة ان كل حاجة حلوة اوى . 
وخلال اليوم استدعاها رئيس الفرع لمكتبه...وده عادى وبيحصل 

"مساء الخیر یامستر على“ 

"مساء النور يا شیرین... اتفضلی اقعدی علشان عايزك" 

"اولا مبروك على الجواز..انا عرفت انك هتتجوزی الشهر 
الجای" 

معرفتش ترد وهترد تقول ايه هو اكيد مخدش باله انها مش 
لابسة الدبلة فاکتفت بابتسامة خفيفة وهزة راس وکمل کلامه 


“انا عندى ليكى عرض جامد وفرصة صعب تيجى لحد” 

“ياترى ايه؟؟” 

“الشركة فتحت فرع جديد فى المغرب وبتجمع الكفاءات من 
كل الفروع ده غير الناس المغاربة اللى هيشتغلوا فى الفرع وانا 
رشحتك لمنصب مدير العلاقات العامة وطبعا المرتب اضعاف مرتبك 
والسكن هناك تبع الشركة فيه عمارة لعائلات العاملين واكيد هيكون 
لك شقة فيها لو قبلتی... بس یاتری جوزك هيقدر يسافر 
معاکی ؟؟؟” 

"مش عارفة حتى لو مش هيقدر اسافر انا" 

"لا للاسف مينفعش... العمارة هناك كلها اسر الموظفين وكان 
مترشح للمنصب ده مدير العلاقات العامة فى الكويت بس الفرع 
الرئيسى رفض لانه مش متجوز” 

“يعنى لازم اكون متجوزة واسافر انا وجوزى” 

“ايوه وعلى فكرة الشركة هناك محتاجة شغل كتير يعنى ايا 
كان شغل جوزك لو يحب يشتغل معانا ممكن نشوف حاجة 
ی 


"مش عارفة ارد على حضرتك بسرعة کده" 


"بصی هو الافتتاح كمان اسبوعين وانا ممكن اكلمهم يستنوكى 
هناك اسبوعين كمان بعد جوازك يعنى تعيشى اسبوعين عسل قبل 
الشغل هههههه بس طبعا انا عايز ردك بسرعة” 

"امتى يعنى ” 

"يعنى بالكتير يوم الخميس تكونى رديتى عليه علشان لو 
موافقة نبدأ فى الاجراءات ولو مش موافقة نلحق نشوف حد تانى 
ب 

"ان شاءالله يافندم... بعد اذنك” 

خرجت شيرين من المكتب وهى تقريبا مش شايفة قدامها... 


فرصة زى دی استحالة تسيبها... بس الشرط ده هتنفذه 

فضلت شيرين كل اللى شاغل تفكيرها الفرصة اللى جايالها 
والشرط اللى قصادها... مروة ومامتها لاحظوا عليها انها مش على 
طبيعتها بس تخيلوا انها زعلانة علشان الخطوبة اللى اتفسخت... 
عدى السبت والاحد الاثنين وهى مش قادرة تحسم قرارها وحست 
الايام بتجرى وهى مش عارفة تعمل ايه؟؟ 

دخلت لها مروة وسألتها عن سبب سرحانها فحكت لها 
الحكاية 

“بس ياشيرين الحكاية دى محلولة” 

لمعت عيون مروة واتعدلت وبصت لاختها 

"محلولة ازاى” 

“حسام موجود وكل حاجة تتم فى ميعادها” 

"لالالالا مش ممكن هروح اقوله نتجوز؟؟” 

“خلاص اقوله انا انك كنتى مضغوطة من الشغل ولا زعلانة 
علشان حكاية القاعة...اى كلام وهو ماهيصدق وتبقى انتى 
مقلتيلوش على رجوعك له تانى” 

"الحكاية مش مين يقوله... انا مقدرش اتحمل انى اعيش 
معاه” 


"وهتعملی ايه؟؟” 

“انا هستنى لحد يوم الخميس يمكن الاقى حل قبلها... وان 
ملقيتش خلاص يبقى ماليش نصيب واعتذر عن الفرصة اللى مش 
هتتعوض دى” 

“ربنا يحلها من عنده” 

قامت مروة وحاولت شيرين تنام بس معرفتش من التفكير ولا 
بدأت تنام لقيت مروة داخلة اوضتها تجرى وتصحيها وتفتح 
التليفزيون 

“شيرين قومى... الحل اهو هنا” 

قامت شيرين بسرعة بس بتبص لقيت مروة بتشاور على 
التليفزيون 

"الحل فين؟؟؟ فى التليفزيون” 

“ايوه بصى ده فيلم قص ولزق وفيها البطلة كانت عايزة تسافر 
بشرط تتجوز شافت البطل اتجوزته” 

"انا عارفة الفيلم... بس انتى اتجننتى هتجوز واحد معرفوش 
ازای... كان حسام ارحم. .. احنا هنمثل دى حياتى مش فيلم” 

"خلاص یاستی انا غلطانة لك... تصبحی على خیر" 


"وانتی من اهله” 


وكان النوم غلبها وهى بتفكر فى كلام مروة بس لقيته مش 
واقعى خالص وكلام افلام 

قامت شيرين متاخر عن ميعادها على غير العادة فلیست 
ونزلت بسرعة علشان متتاخرش على الشغل وعلشان اليوم باين من 
اوله العربية مدارتش معاها ولانها متاخرة سابتها وركبت تاكسى 

فى الشغل استدعاها رئيس الفرع وعرفت انه هيسألها عن 
قرارها 

“ايه ياشيرين اخدتى القرار ولا لسه” 

"احنا النهاردة الثلاثاء يامستر على مش اتفقنا على الخميس 
تاخد الرد النهائى” 

"هو هیفرق معاكى اليومين دول” 

“اه معلش هيفرق معايا يوم الخميس هيكون عندك الرد” 

وبعد الشغل افتكرت شيرين العربية اللى واقفة من الصبح 
فاتصلت بالیکانیکی وقالها هیبعت واحد ياخد العربية بس تستناه 
فى مکان العربية وفعلا بعت واحد اخد العربية واتصل بیها 
الیکانیکی قالها تیجی تانی یوم بعد شغلها تاخد العربية تکون 
جاهزة 


مازالت بتفكر فى السفر اللى اخد كل تفكيرها وكل ده خايفة 
تقول لمامتها علشان هتضغط عليها ترجع لحسام وده اللى رفضاه 
تماما 

راحت شيرين تاخد العربية ودفعت للميكانيكى ال۰۰؛ جنيه 
اللى طلبهم ومشيت وهى فى الطريق كانت برضه بتفكر وحسمت 
قرارها ان خلاص بكرة الخميس ومعندهاش حل تانى وهترفض 
السفر... رن الموبايل 

”الو...ايوه مين معايا” 

“انا اللى جيت اخدت العربية من حضرتك امبارح ممكن 
ترجعى بس اقابلك على اول الشارع اللى فيه الورشة علشان حاجة 
ضروری" 

استغربت من اصراره ورجعت تشوف عایزها ليه 

“نعم ... انت اتصلت بيه لیه؟؟" 

“بصى حضرتك الیکانیکی ده حرامی انا بقالی اسبوع بشتغل 
معاه ومشفتش منه حاجة بس النهاردة لقيته بيحاسبك على 
۰ جنیه وهی حاجة متستاهلش ۱۰۰ جنیه... وبعد مامشیتی 
وسألته ليه کده قالی ياعم دی واحدة ست لاهی فاهمة حاجة فى 
العربية ولا عمری شفت لها راجل جه معاها وشکلها مستريحة 


واللی بطلبه باخده... انا اتضایقت من کلامه على حضرتك 


واتخانقت معاه وطردنى... فلو عايزة ارجع معاكى تاخدى فرق 
فلوسك تحت امرك ولو عايزة تروحى لیکانیکی تانى واشرحله هو 
غدل ايه فى العريية وزاك بعر التملیخات انا معاک * 

”انا مش مصدقة اللى بسمعه... طيب وانت ليه عملت كده 


و يبت شغلك علشانى” 


”مش علشان حضرتك ده غلشان ربنا میرضاش بالغش. اللى 
حصل وطريقة كلامة اللى فيها افترا معجبتنيش... انا عارف ان 
ربنا هيعوض عليه بشغل تانى علشان انا وقفت للحق” 

"انت معاك شهادة ممكن اشوفلك شغل” 


حد يكون كتر خيرك” 


"انت ممكن تسافر بره” 

“ياريت بس ميطلعش نصب ولا هجرة غير شرعية اللى 
بيموتوا فى البحر” 

“لا هو فيه شغل ومضمون وكل حاجة بس فيه شرط" 

"شرط ايه؟؟” 


e. eee 


تتجوزنی؟؟" 


”لا يااستاذة حضرتك فهمتين غلط... انا وقفت ضد ا 
مشغلنى علشان حقك ومهمنيش ... تفتكرى مهما كنت محتاج هبيع 


نفسى بالفلوس... انا اسف ” 

وقفت شيرين مكانها وهى مش قادرة تتحرك بعد ماسابها 
ومشى.. ايه ده هى حتى متعرفش اسمه ازاى تقول حاجة زى 
كده.. وجابت الجرأة دى منين... حست ان الناس كلها شايفة 
احراجها ركبت عربيتها وجريت بسرعة علشان توصل البيت 
وتستخبى فى اوضتها. 

كان ماليها شعور بالندم على تسرعها ومقدرتش تحكى حاجة 
لروة لانها اكيد هتقول عليها مجنونة... وقررت انها هتعتذر عن 
السفر مهما حصل ومش هتعرض نفسها لوقف شبيه بكده تانى 
ابدااا. 

ياسر 

الميكانيكى الشاب... مشى وهو مش مصدق اللى سمعه وتقريبا 
كان بيكلم نفسه وهو ماشى ... ايه الموقف الغريب ده... ايه الست 
دى وازاى تساومنى على وظيفة مقابل جواز... اكيد وراها مصيبة 
عايزة تلزقها فى ای حد ... لولا انها ست انا كنت... ايه.. مش 
عارف... هو فيه كده فى الدنيا ... انا مش مصدق ... مش مصدق 

وصل للحارة الشعبية البسيطة اللى عايش فيها ولاحظ عليه 


ابراهيم صاحبه شروده وهمهماته وهو ماشى ... وقعدوا مع بعض 


على القهوة ولا ابراهيم سأله عن حاله...حکی كل اللى حصل وهو 
ما زال مش مصدق 

“ياعم ياسر مالك مكبر الموضوع كده ... انا قلت في حاجة 

"ودی مش حاجة كبيرة... الست زى ماتكون عايزة تستغلنى 
وانا مش مطمن ولا مرتاح ولا عارف هى عايزة تعمل كده ليه” 

"هی ست كبيرة ولا ايه؟؟” 

"معرفش سنها بالظبط ومفيش كلام كتير دار بينا... هی اول 
مافاجثتنى بكلامها سيبتها ومشيت” 

"یعنی انت عاجبك حالك ده وحال ابوك وامك واخواتك .. 
اتجوزها وسافر وارجع بقرشين تبدأ بيهم حياتك... انت عندك ۲۸ 
سنة ويدوب بتساعد فى مصاريف اخواتك ...تفتکر عايز كام سنة 
علشان تعرف تتجوز” 

“لالالا الله الغنى على دی جوازة ... انا طالع البيت سلام" 

"سلام بس فكر تانى وشوف حال اهلك” 

دخل ياسر البيت وكانت كل حاجة کالعتاد... ابوه قاعد 
بيسمع الراديو وامه قاعدة فى الحمام قدام تل غسيل واخته ياسمين 
الاصغر منه قاعدة تذاكر لمحمد ومصطفى ...ولا شافته قامت 


حضرت له الغدا وقالت له 


افد اا ا باس هیال ف کل 

“خير عايزانى فى ايه قول" 

“حسن قالى انه جاى لابويا النهاردة” 

فقالها وهو بيضحك 

“ومن امتى خطيبك بياخد معاد وهو جاى... ماهو عندنا على 
طول” 

”لا ياياسر ده جاى لابويا علشان ياخد منه كلمة... ونحدد 
معاد الجوان" 

“مبروك ياستى ربنا يتمم بخير” 

”طيب والنبی كلمتين لابوك علشان كل مابتيجى سيرة تحديد 
معاد الجواز بيقلب ومبيديلوش كلمة” 

“اطمنى هكلمه ونفرح بيكوا قريب” 

بعد ماياسر خلص اكل راح لباباه وقعد جنبه 

“ازيك ياحاج... عايزين نفرح بالبت ياسمين بقى كفاية > 
سنين خطوبة ” 

"نفسی افرح بيها يابنى واطمن عليها انا مش شايل همكوا 
انتوا صبيان انا نفسى اطمن ع البت الوحيدة اللى عندى” 

“طيب مااحنا عارفين حسن وهو راجل وجدع وبيحبها” 


“عارف يابنى بس اعمل ايه” 


ومسح ابو ياسر دمعتين نزلوا غصب عنه واتفاجئ ياسر 

“مالك ياحاج انت مش عايز تجوزها؟؟" 

”انا مش عارف اجوزها... لولا ان امك بطلة وعارفة تمشى 
البيت بال۰ه؛ جنيه المعاش اللى باخده كنا اتفضحنا يابنى 
وجوعنا" 

"یعنی اید“ 

"یعنی حتی لو اختك قعدت ۰ سنین کمان هعمل ایه؟ 
مابالید حيلة” 

قام یاسر وهو مش عارف يرد على ابوه ودخل نام 

صحی من النوم على صوت یاسمین بتعیط ولا سألها عن 
السبب 

"حسن جه وكلم بابا علشان يحدد معاه معاد ونفس رد كل 
مرة استنى شوية ...وقريب هقولك وكلام من ده... وبعدها حسن 
اتخانق معايا وسابنى ونزل... انا عارفة انه زهق ومعاه حق” 

وقعدت تكمل عياط... اخدها فى حضنه وطمنها 

“متقلقيش كام يوم وانا هحدد معاد مع حسن ...متزعليش 

نطت الفرحة فى عينين ياسمين المليانة بالدموع ... بص ياسر 
فى ساعته كانت ١بالليل‏ 


"الو... استاذة شيرين...انا ياسر الميكانيكى... انا اسف على 


عایزاه" 

اتفاجأت شيرين بالمكالمة غير التوقعة دی 

“بس انا خلاص صرفت نظر عن السفر... انا اسفة معلش” 

"ارجوکی انا تحت امرك فى ای شروط بس انا محتاج اسافر 
ويكون بعقد مضمون... ارجوكى انا محتاج الشغل جدااا” 

“طيب ادينى فرصة لبكرة وارد عليك لو لقيت لك شغل” 

قامت شيرين وقعدت بعد المكالمة تفكر وتقول ياترى هو بيقول 
عليها ايه دلوقتى وايه اللى غير رأيه بالسرعة دى... هى بتفكر ليه 
هى خلاص قررت انها هتعتذر عن السفر 

دخلت لها مروة 

”ايه ده انتى صاحية...انا سمعت موبايلك بيرن دلوقتى 
واستغربت" 

"ولو عرفتی اللی حصل هتستغربی اکتر" 

وحکت شیرین لروة کل اللی حصل 

"امعمم_ انا صاحبة الفكرة اه بس مکنتش متخيلة انك 
هتاخديها جد انا كنت بس عايزة ابين لك ان حسام فرصة 


متضيعيهاش ... بس ميكانيكى ياشيرين... وماما استحالة توافق 


على حاجة زى كده... بلاش السفرية دى... مين عارف اخلاقه ايه 
"اه معاكى حق... لو لقيت له شغلانة اقوله وخلاص” 


الوظيفة ولا دخلت لرئيس الفرع 


"ها ياشيرين قلتى ايه؟؟” 
”انا اسفة يامستر على مش هقدر” 
“خسارة ده انتى كنتى هتمسكى العلاقات العامة لل۳الفروع 
اللی فى المغرب الفرصة دی مش بتيجى لای حد” 
وقت الكلام مابييجى عند شغلها بتحس انها مغيبة وعايزة 
تحقق اكبر نجاح فيه ولقت نفسها بترد بسرعة 
"انا موافقة... بس عايزة شغل لجوزى وتحديد معاد السفر” 
“معاد السفر هيكون الشهر الجاى يعنى قدامك حوالى 4۰ يوم 
من النهاردة بس ياريت تسرعى فى كتب الكتاب والاوراق بتاعتك 
وبتاعة جوزك روحى بيها لاحمد فتحى فى الدور التانى وهو 
هيخلص الاجراءات ويقولك على الشغل المناسب وكل التفاصيل” 
تک جرس واشت فلي د اا 
قامت شيرين وهى فرحانة جدا بفرصة الشغل وفى نفس 


الوقت خايفة من الجوازة العجيبة والشخص الغريب ده... نزلت 


الدور التانى لاحمد السئول عن السفر علشان تعرف ايه الشغل 
الناسب وعرفت منه ان الوظيفة الناسبة لياسر وعلشانها هتكون 
وظيفة ادارية ومرتبه مایعاد ۷ الاف جنیه مصری... طبعا ده اقل 
من مرتبها بکتیر... بس حست انه اکید محتاج ای شغل.. فاتصلت 
بيه وحددت معاه معاد بعد الشغل علشان یتفقوا على التفاصیل 

وفی العاد كان کل واحد منهم متحفظ فى کلامه مع التانی 

"انا شفت لك شغل فى الشركة ومرتبك هیکون حوالی ۷ الاف 

رد بفرحة"طبعا یناسبنی جدا متشکر اوی... وبالنسبة للاقامة 

”الشركة ليها عمارة ولینا فیها شقة باعتبارنا زوجین... 
وعايزة احط معاك حدود الجواز ده هیکون ازای... احنا هنکتب 
الکتاب بس علشان الشغل وعلشان میبقاش حرام عیشتنا فى بيت 
واحد... انما مفیش ای حقوق ولا واجبات مترتبة على الجواز ده... 
لا انت ملزم بمصاریف تصرفها ولا انا ملزمة بخدمة واکل وغسیل 
... كل واحد جوه البیت هيعيش فى حاله... متفقین" 

"تحت امرك بس انا كنت عايز اعرف حاجات عن حضرتك" 


“حاجات ايه ” 


"هو حضرتك سنك كام وكنتى متجوزة قبل كده وبالنسبة 
لاهلنا هنا هيعرفوا ولا ايه؟؟ 

"لاول حكاية متجوزة ولا لا مش تخصك فى حاجة وسنى ۳۲ 
وده كنت هتعرفه ساعة كتب الكتاب هو وموضوع الجواز قبل 
كده... ومسالة نقول لاهلنا معتقدش لها لازمة انك تقول لحد... 
على فكرة اقصى وقت للعقد ۳ سنين وده نظام معروف عندنا فى 
الشركة... يعنى تقدر تكون نفسك وترجع تبدأ حياتك... انا بقى 
اقول لاهلى او مقولش برضه ميخصكش... نيجى بقى لنهاية الاتفاق 
اخر يوم للعقد يبقى اخر يوم للاتفاق ونتطلق بهدوء... وطبعا لو 
فكرت انك متطلقش انا اقدر اخلعك بكل سهولة...بس ياريت الامور 


متوصلش بينا للدرجة دى...هااااا قلت ايه” 


”انا موافق على كل اللى تقوليه... وتحت امرك” 


اتفقوا ان بينهم تليفونات لتحديد اى تفاصيل جديدة... ومشى 
كل واحد فى اتجاه... وكل منهم جواه احتقار للتانى 

شیرین. بتقول لنشها... ادی اللی ,كان عامل :فيهاء شریش 
ومحترم باع نفسه قصاد عقد ب۷الاف جنیه ...عدیم الشخصية 


والرای ...ازای هتعامل معاه ۲۶۴ 


ياسر كان بيقول لنفسه...ست مفترية ومستقوية بفلوسها 
ومرکزها.. . مستغلة... استغلت احتياجى للفلوس علشان تحقق 
مطامعها... مضطر اجاريها... هتعامل معاها ازاى دى...وهقدر 


استحمل غرورها؟؟؟ 

بل ماياسر يطلع البيت قابل صاحبه ابراهيم 

"مالك ياياسر مهموم كده ليه؟؟” 

“قرفان من نفسى ” 

"طيب اطلع استحمى ههههههههه " 

"ماشی ياعم سلام” 

"استنی بس انا بهزر معاك متزعلش وفك كده واحكى مالك؟” 

"انا وافقت على العرض اللى حكيت لك عليه... صعب عليه 
حال ابويا واخواتى وخصوصا ياسمين” 

“مش قلتلك وافق” 

“بس الست دى فظيعة اوى ومتعجرفة كده وعمالة تدينى فى 
اوامر وانا مش بتاع كده وساكت علشان محتاج ومش عارف هفضل 
متحمل لامتى” 

"هی جوازة على طول یعنی" 

“لا الحمدلله جوازة ع الورق واقصى حاجة ۳ سنين مدة العقد" 

” مع انها غريبة بس اهو اى حاجة تجيب فلوس والسلام” 

"ایوه معاك حق ...يالا انا طالع علشان افرح البت ياسمين 


اللى مقهورة من امبارح" 


"طیب سلام وابقى انزل اسهر معايا بالليل” 

"ماشی اما اشوف...سلام" 

طلع ياسر البیت وکان كل اللی فى البیت قاعدین بیتفرجوا 
على التلیفزیون... راح واقف قدام التلیفزیون فجأة 

"انا عندی لیکم خبر هیفرحکم" 

ردوا کلهم" هااااا.... خیر" 

”انا جالی عقد عمل فى الغرب وبمرتب کویس 
الحمدلّه...واول حاجة هجهز یاسمین باللی هی عایزاه " 

قامت یاسمین على ياسر وحضنته وهی فرحانة وبتقوله 

"ربنا يخليك یااحلی اخ" 

والام الاب مازالوا متفاجئین وسأله باباه 

"یعنی یابنی دی حاجة مضمونة " 

"ایوه یابابا مضمونة ان شاءالله واحد صاحبی بیشتغل هناك 
وجابلى عقد معاه فى نفس الشركة” 


"ربنا يوفقك ان شاءالله" 

ان كل اللى عرفته عنه بيوضح قد ايه مفيش بينهم تكافؤ... وكانت 
كل حيرتها تقول مامتها ولا متقولهاش... هتقولها ايه؟؟؟ هتقول 


رفضت جوازها من حسام ورايحة تتجوز واحد متعرفش عنه حاجة 
غير حاجات بسيطة والحاجات دی تقلق اصلا ولا تكافؤٌ اجتماعى 
ولا فكرى ولا حتى سنهم مناسب لبعض... يبقى متقولش لامتها... 
ازاى تتجوز وتسافر من غير ماتقول حاجة لامتها... تعمل ايه؟؟؟ 
تاخد رأى مروة يمكن تفيدها... اصلا مروة متعرفش التطورات 
الجديدة وانها اتفقت مع ياسر على الجواز... لازم تقول لمامتها مش 
هتقدر تخبى عليها حاجة زى دى 

قررت انها هتقول لمامتها بس بطريقة تانية خالص 

قعدت مع مامتها ومروة وقالت 

“ماما انا عايزة اقولك حاجة هتفرحك” 

"انا جايلى عریس" 

الام"بجد والنبی یاتری مين وبیشتغل ایه؟" 

مروة"اوعی یکون...." 

قاطعتها شیرین فجاة وغمزتها 

"اه يامروة العریس اللی كنت قایلالك عليه من یومین" 

سکتت مروة خالص لحد ماتفهم 


لام" یعنی اختك تعرف وانا لا" 


"بصی اماما هو اسمه ياس من اسكتدرية وشافنی فی الشركة 
لانه بیتعامل معانا واغرفه من فترة پس لا شاف انی فسخت 
الخطوبة اتقدملی وقال عایز ييجى يقابلك” 

“اهلا وسهلا بيه بس انتی تعرفیه کویس" 

۳ یاماما وعايزة اقولك حاجة کمان" 

"ها" 

"انا جالی ترقية انى اسافر الغرب وهو هیسافر معایا... بعد 
موافقتك طبعا" 

"وماله یابنتی بدل مع جوزك خلاص... الحمدلله انى هطمن 
علیکی. .. خلیه ییجی اتعرف عليه ولو کویس نقرا الفاتحة" 

"حاضر یاماما هشوفه فاضی امتی واقولك .. بس عایزین 
نکتب الکتاب بسرعة علشان السفر" 

“يا بنتى لو كويس يبقى ربنا يتمم بخير” 

قامت شيرين دخلت اوضتها ودخلت وراها مروة 

"ايه ياشيرين... انتى مش قلتى هترفضی السفر" 

“ايوه قلت بس مقدرتش... والولد شكله مالوش شخصية هقوله 

"وایه الفیلم اللى عملتيه على ماما ده" 


"مقدرتش اقولها الحقيقة لانها اكيد كانت هترفض” 


علشانه ” 
كانت بتقول على حسام انه سقط من نظرها من كدبه... دلوقتى هى 


بتکدب. .. هتدافع عن نفسها ازاى ولا تصلح كدبها ده ازاى؟؟؟ 

شيرين اقنعت نفسها انها مضطرة ان تخفى الحقيقة علشان 
تحقق طموحها وشغلها اللى عايشة علشانه وهى مختلفة عن حسام 
اللى على طول بيكدب 

اتصلت بياسر 

”الو ياسر... انا قلت لاما على الجواز وعايزة تقابلك... فاضى 
بكرة” 

اتفاجئ ياسر بكلامها 

"ایوه فاضی بس اقابلها ليه واقولها ایه8؟" 

"هتقابلها كانك بتخطبنی بجد وبكرة عايزة اقابلك نروح مشوار 
وبعدین تیجی معايا ع البیت وهفهمك کل حاجة لا اشوفك" 

"حاضر. .. الساعة كام وفین" 

"هقولك وانا نازلة من البیت" 

تانی یوم كانت الام فرحانة لا قالتلها ان یاسر جای النهاردة 
وعمالة تستعد هنجیب کذا ونعمل کذا وشیرین عادی جدا وهادية 
خالص ولا كأن حد جای والام فسرت هدوثها ده بانها علشان 
عارفاه واخده عليه مش متوترة خالص وقبل الغرب بشوية نزلت 


شیرین باعتبارها رايحة تجیب یاسر من السوبر جیت علشان مش 


عارف البيت ... انما فى الحقيقة رايحة تقابله بعد مااتصلت بيه 
وحددت مكان قريب من بيته هتاخده منه... وصلت له وركب معاها 

“يا استاذة شيرين انا مش فاهم اقابل مامتك ازاى واقولها ايه” 

"هتقابلها كانك تعرفنی من الشغل وانا كنا مخطوبة وانت 
اتقدمتلى بعد ما فسخت الخطوبة... وحاول متغلطش فى حاجة فى 
كلامك انت من اسكندرية ولا تسألك فين اهلك قولها باباك تعبان 
ومامتك مقدرتش تسيبه وتيجى معاك... وانا هحاول ألحقك... ربنا 

مشيت شيرين بالعربية ووقفت قدام محل شيك ونزلوا مع 
بعض... واتفاجئ ياسر بشيرين وهى داخلة محل ملابس رجالى 
وبتقوله “تعالى نقى معايا” 

"انقی ايه حضرتك" 

"نقی طقمین ليك ماهو مش معقول هتقابل ماما بهدومك دی" 

"مالوش لازمة تکلفی نفسك” 

"مش علشانك...علشان لازم تظهر قدام امی واختی بمظهر 
كويس ” 

كان متغاظ منها اوى وهى عمالة تتأمر وتتمنظر عليه كده وكان 


نفسه يديها قلم على وشها ويقولها فوقى واتكلمى كويس ويسيبها 


ويمشى... بس افتكر ياسمين وفرحتها بتحديد جوازها وافتكر امه 
وابوه واخواته وحالهم لو سافر وحالهم لو مسافرش 

“طيب اتفضلى نقى حضرتك اللى تشوفيه وانا موافق” 

قعدت شيرين تختار وتشوف اللبس المناسب وهو ماسك نفسه 
ع الاخر من طريقتها وبعد مانقوا طقمين 

“خليك لابس الطقم ده" 

وهو بیجن غلئ:سنانه”حاضر” 

وخدته وراحوا على محل دهب وقالت للجواهرجى هات 
دبلتين 

“بس انا مش هلبس دهب... لو فضة ماشى” 

“خلاص خلاص طيب” 

واشترت دبلة دهب ودبلة فضة وراحوا للبیت... وهی طالعة 
قالتله 

”خد بالك مینفعش استاذة وحضرتك والکلام الرسمی ده... 
اتعامل معایا کاننا نعرف بعض من زمان... وخلی بالك من کلامك 
مع ماما" 

وصلوا البیت ورحبوا بيه جدا ومامتها ومروة کانوا بیتعاملوا 
معاه بكل ود لا شافوه ذوق ومؤدب وطبعا كانت شیرین قايلة لامتها 


متسألوش كتير لانه خجول جدا ومفیش داعی لاحراجه بالاسئلة 


وعدت المقابلة على خير ولبسوا الدبل واتفقوا انهم يكتبوا 
الكتاب الخميس الجاى علشان يبدأوا التجهيز للسفر... وفى نهاية 
المقابلة قالت الام 

“لو عايزين تنزلوا تخرجوا شوية انزلوا مع بعض” 

فاضطروا يتظاهروا بالوافقة والسعادة ونزلوا فعلا... 

"تعالی نستغل نزولنا ونروح نشوف بدلة لکتب الکتاب" 

"مفیش داعی انتی النهاردة اتکلفتی كتير" 

"یعنی انا لو مجیبتش انت هتقدر تجیب...انت ممکن 

لسه هیرد علیها لقوا خبطة على کبوت العربية وحسام ظهر 
فجأة وفتم باب عربیتها وهو بيشدها من العربية 

"مین ده يا انسة يا محترمة...هو ده اللی سیبتینی علشانه... 
کنتی بتضحکی علیه...تلاقیکی کنتی ماشية معاه وانتی مخطوبالی " 

“انت اتجننت سیبنی یاحسام واتکلم کویس" 

نزل ياسر بسرعة علشان یخلصها من ايده 

“ايوه اتجننت ماانا كنت نایم على ودانی وانتی بتتسرمحی 
تفت نا 


هجم عليه یاسر وخلصها من ایده. . وقاله وهو بیضر به 


"اللی بتكلمها دی خطيبتى... واياك تتعرض لها تانى والا 
هتشوف اللى عمرك ماكنت تتخيله...غور من هنا” 

رد حسام باستغراب 

“خطيبته...امتى ده... ماشى يا شيرين انا هوريكى” 

"قلتلك اياك تتعرض لها تانى” 

بكل عصبية ركب حسام عربيته ومشى بسرعة... وجهت 
شيرين كلامها لياسر وهى بتقوله 

"میرسی ياياسر... ده انت طلعت راجل اهو” 

"تصدقی انك صحیح مش محترمة انا مستحمل کلامك 
واهاناتك من ساعة مااتفقنا على الاتفاقية السودة دی... ملعون ابو 
القرش اللی بیجی بالذل... معطلکیش وشوفی لك شخشيخة غیری 

فوجثت شيرين برد ياسر وفعلا حست انها كانت اوفر فى 
طريقتها معاه وكلامها كان جارح وهو مااساءش لها فى حاجة بل 
بالعكس من غيره مش هتعرف تسافر...تسافر...انتبهت وكان على 
بعد خطوات فلحقته ومسكت ايده 

“ياسر انا اسفة مقصدتش اضايقك” 

"لو سمحتى انا من اول لحظة وانا بعاملك باحترام وانتى 
بتتعمدى اهانتى وانا ساكت بس الحكاية زادت اوى وكل ده فى 
اول يوم... يعنى واضح اننا مش هنقدر نسافر مع بعض لاننا هنبقى 
مضطرين نتعامل يوميا مع بعض وشكله مش هینفع" 

"یعنی انت مش محتاج الشغل” 

"وهو علشان محتاج ادوس على كرامتى” 

“لا مش قصدى بس مش بسهولة كده تضيع فرصة زى دى” 

۷۳ مش بسهولة ... بس اللى صعب عليه انى اتحملك 
واتحمل تكبرك وتعاليكى عليه” 

”انا قلتلك اسفة... اعمل ايه تانى؟؟” 

“متعمليش حاجة...روحی ارجعى لخطيبك وسافرى معاه" 


“خلاص ياياسر انت حر... بس انا اعتذرت لك” 


رن موبايل ياسر ولا رد 

“ايوه ياياسمين طيب متعيطيش انا جاى حالا” 

“بعد اذنك يااستاذة شيرين.... اخويا تعب وراح المستشفى 
لازم اروح له حالا... ربنا يوفقك فى حياتك” 

“ميرسى... طيب تعالى اوصلك المستشفى ” 

“لا مفيش داعي“ 

“لا انا كده كده مش هقدر اطلع دلوقتى على طول هقول ايه 
لماما. ..تعالى اوصلك وابقى ارجع تانى” 

ركب ياسر معاها ووصلته للمستشفى وهى فى الطريق سألته 
اخوه تعبان عنده ايه؟؟ قالها ان اخته قالتله ان مصطفى اخوه 
الصغير وهو بيلعب وقع من على السلم ومقدرش يقوم وباباه اخده 
على المستشفى وتقريبا رجله اتكسرت... بعد ماوصلته للمستشفى و 
ودخل...نزلت ودخلت الستشفی وسألت فى الاستقبال عن حالة 
الولد وعرفت ان فعلا رجله اتكسرت ودفعت الحساب وكان بسيط 





ياسر دخل الطوارئ لقى الدكتور بيجبس مصطفى وهو بيعيط 
وكان باباه ومامته موجودین...ولقی باباه بياخده على جنب بره 


“ياسر انت معاك فلوس” 


و 

"انا مش عارف بس شایف انك لابس جدید لبس شکله غالی 
وهتستخسر فى اخوك" 

"لا یابابا ده لبس استلفته من واحد صاحبی... انا مش ممکن 
استخسر لو معایا" 

"طیب انا مش معایا غير ۲۰ جنیه وامك ۱۰ جنیه شوف 
الحساب كام وکمل انت" 

"حاضر یابابا" 

خرج یاسر وهو عمال یفکر طيب كل اللی معاه ٠ه‏ جنیه 
یاتری هيطلع حساب الستشفی کام؟؟ ولو صرفوا کل الفلوس اللی 
معاهم هما التلاتة البیت هیصرف منین... كان لازم يسيب الشغل 
ف الورشة علشان شیرین...بس هو سابه علشان مبادئه مش علشان 
حد.... والشغل اللى كان هيغير حياته رفضه برضه بسبب 
شيرين...لا بسبب كرامته... كل ده ولسه هيقول ايه لياسمين اللى 
وعدها انها تتجوز فى اقرب وقت... مش ممكن يرجع فى كلامه 
ويكلم شيرين تانى... او يرجع فى كلامه... وصل للاستقبال وسأل 
عن حساب علاج مصطفى الموظف قاله ان الحساب مدفوع... ولا 
سأله مين اللى دفع.. وصف له اوصاف شيرين... وبقى مش عارف 
يتصرف ازاى.... يكلمها يشكرها ولا ميكلمهاش زى ماقرر 


خرج باباه وهوبيسأله عن الفلوس...قاله انه دفع خلاص... 
وبلا ارادية منه مسك تليفونه واتصل بشيرين 

كانت شيرين لسه فى طريق رجوعها للبيت لما رن تليفونها 

"الو... شكرا على انك دفعتى حساب المستشفى... ومكنش له 
لازمة انا الحمدلله معايا فلوس مش زى ماقلتى” 

"مفیش داعى للشكر دی حاجة بسيطة بعتذرلك بيها عن 
اسلوبى وطريقتى البايخة” 

“حصل خير ... بس تمن اللبس وحساب المستشفى 
هرجعهولك فى اقرب وقت ان شاءالله” 

"طیب هو مفيش مجال انك تفكر فى اتفاقنا حتى لو قلت لك 
انه بالنسبة لى فرصة كبيرة مش هتتكرر فى حياتى كلها ولو 
ماسافرناش الفرصة دى هتضيع عليه” 


بقى مش عارف يرد يقول ايه وهو محتاج فعلا الشغل ده 

"احنا نتفق على اتفاق جديد” 

"ايه هو؟؟” 

”ان احنا الاتنين نبقى عارفين اننا محتاجين بعض علشان 
السفر يتم ولازم نحترم بعض ومفيش حد له فضل على التانى” 


“خلاص احنا على ميعاد كتب الكتاب ان شاءالله” 

"میرسی ياياسر” 

التق ر اعد دتم وان الم ببق انفيض 

"صم معاك حق" 

"انتی وصلتی البيت ولا لسه؟؟” 

“لا قربت على البیت " 

"طیب خلی بالك واوعی الواد الرخم ده یتعرض لك تانی قولی 
جزر هتلاقینی عندك على طول“ 

"ههههههه متقلقش عليه انت خلاص خوفته وهو جبان مش 
هیظهر تانی... انا بقیت تحت البیت اهو... سلام بقی" 

"مع السلامة ” 

طول طلعت شیرین البیت وهی مرتاحة جدا ان الشغل 
مراحش علیها وهتسافر وتحقق نجاح اکبر بالفرصة الجديدة وفضلت 
رن 

وقررت انها تحاول تستحمل یاسر علشان السفر وزی ماقال 
فعلا هما الاتنین محتاجین بعض... وافتکرت انهم محددوش 
هیکتبوا الکتاب فين ومين هیکون وکیلها وهتلیس ایه؟؟؟ وکل ده 
هى مش فاضية خالص لانها یدوب تقدر تاخد اجازة یوم الخمیس 
علشان کتب الکتاب... اتفقت مع مامتها ان تبلغ خالها الکبیر 
بالیعاد علشان یحضر ویبقی وکیلها...وقالت نامتها انها تفضل ان 
یکون کتب الکتاب فى البیت وفی اضیق الحدود ولا مامتها 
اعترضت قالت لها علشان یاسر بیتحرح ومش بيحب الظاهر دی... 
وصدفتها مامتها وتانی یوم اتصلت شیرین بیاسر وقالت له یتفق مع 
المأذون على الیعاد والعنوان وان یوم الاربعاء باللیل یتقابلوا علشان 
ینزلوا یجیبوا لبس مناسب... وطبعا یاسر سمع کلامها... وعزمت 
شیرین اقل عدد من معارفها... وقبل کتب الکتاب بیومین سألتها 


مامتها 


“انتى حجزتى الكوافير والاستديو” 

"لا ياماما كوافير ايه انا هلبس هنا وخلاص" 

“ليه هو انتى هتلبسى ايه” 

"هنزل بكرة اشوف تايير” 
فستان ابيض وانتى اول فرحتى تقوليلى تايير ومن غير كوافير ولا 
استوديو” 

"یعنی ياماما هتفرق معاكى الكوافير والاستوديو فى ايه” 

"احس انى بنتى هتتجوز...يبقى فيه صورة اعلقها على 
الحيطة افرح بيكى ...انتى مش عايزانى افرح” 

“لا افرحى بيه من غير الحاجات دى” 

”والله مايحصل انتى مش مطلقة ولا ارملة علشان تكتبى كتابك 
سكيتى كده مش كفاية ملكيش بيت هنا وهتتجوزی فى بلد تانية” 

"طیب ياماما ايه اللى يريحك دلوقتى” 

“تلبسى فستان وياخدك من الكوافير وتتصوروا فى الاستوديو 
حتة” 


نزلت مع ياسر وراحوا اشتروا بدلة وراحوا حجزوا الكوافير 
والاستوديو... وبعدين راحت هى لوحدها اشترت فستان 

وفى الميعاد المتفقين عليه جالها ياسر ومعاه ابراهيم عند 
الكوافير وكانت مروة معاها... اتفاجی ياسر بشيرين... جميلة جدا 
وكأنه اول مرة بيشوفها... بس للاسف الحلو مبيكملش كل اللى 
شافه منها تسلط وغرور وقسوة ... خسارة الجمال ده يكون معندوش 
قلب ولا مشاعر... اتفاجئ ابراهيم ومال على ياسر وقاله بالهمس 

"هی دی اللى مكنتش عايز تتجوزها... دی الواحد يتمنى لو 
يتجوزها يوم واحد بس” 

اتضايق ياسر من كلام ابراهيم وبص له بصة خلاه سكت 
خالص 

واتجهت له شيرين ومشيوا جنب بعض لحد العربية... فمروة 
اقترحت ان ياسر يسوق وشيرين جنبه وهى وابراهيم يقعدوا ورا. 

راحوا الاستوديو... واثناء التصوير كانت اول مرة تتلامس 
ايديهم كانت شيرين مكسوفة جدا ولا مسك ايديها حست كانها 
اتكهربت فشدت ايديها بسرعة فاستغرب المصور وقالها تعمل اللى 
يقولها عليه... كانت لحظات مرت وكأنها ساعات من ارتباكها 
وخصوصا الصورة اللى كان فيها ياسر محاوط وسطها بدراعه وايده 


فى عين الاخر...حسب تعليمات الصور... ومن ارتباكها كانت 
الصورة كل مرة مش مظبوطة فاضطر الصور لاعادتها > مرات... اما 
ياسر كان سعيد جدا بتكرار الصورة رغم ان عمره ۲۸ سنة الا ان دی 
اول مرة يكون قريب اوى كده من بنت... كان مرتبك بس كان 
مسيطر على ارتباكه وحس بارتباكها وخاف لو اتكلم ارتباكها 
يزيد... رغم انه مكنش عايز الصورة تخلص ولا الوقت يعدى... 
“اخيرا خلصت الصورة"ده اللى قالت له شيرين لنفسها بعد انتهاء 
اصعب لحظات مرت عليها رغم انها مكنتش تتخيل انها بتتكسف 
وهی عارفة انها جريئة بس الوضع كان جديد عليها 

بعد ماخلصوا التصوير راحوا البيت وتم كتب الكتاب فى 
حضور خالها وناس مش كتير من المعارف... ولا تم كتب الكتاب 
مامتها قالت لهم يالا انزلوا اسهروا واحتفلوا مع بعض... فصممت 
شيرين ان مامتها ومروة ينزلوا معاهم وبعد اعتراضهم وتصميمها نزلوا 
معاهم... وهما نازلين على السلم مد ياسر ايده علشان يمسك ايدها 
فبصت له بدهشة وتعجب...ابتسم وشاور لها وقال بهمس 

"علشان ماما" 

فعدت ایدها فى ايده وسك ایدها وشد علیها بحنية ورقة 
فارتبکت تانی وکانت هتتکعبل فى السلم...فضحك وقالها 


"طیب الاستوديو وعديناها ...هو حصل ايه دلوقتی " 


حست انه كاشفها فاتحرجت اكتر وقالت بنبرة حادة 

"انا هنزل لوحدى الفستان هیکعبلنی ولازم امسكه” 

نزلوا وراحوا اتعشوا مع بعض ولا مامتها سألته 

"هترجع اسكندرية امتى ياياسر” 

فجاوبت شيرين”بكرة الصبح ” 

لام"وهتبات فين يابنى...تعالى بات عندنا " 

صرخت شيرين”يبات فين ياماما هو حاجز اوضة فى اوتيل 
ومسافر الصبم” 

“شكرا ياحاجة الله يخليكى...انا مسافر الصیح" 

وهما راجعين متأخر العربية وقفت فجأة ولا نزل ياسر يشوف 
فى ايه.. اتفاجأت شيرين بياسر بيقلع الجاكيت وبيشمر القميص 
وعمال يشتغل فى العربية وكانه فى ورشة ... بقت مكسوفة ومش 
عارفة تتصرف لحد ماخلص والعربية اشتغلت تانى وهو بيسوق 
وبيوصلهم... سألته مامتها 

"ايه ده ياياسر انت بتفهم اوی كده فى العربيات” 

طبعا مروة وشيرين بصوا لبعض فرد هو قبل شيرين 

“ايوه ياحاجة اصل عندى عربية فى اسكندرية بس مش بحب 


اجى بيها هنا” 


ولا وصلهم البيت وركن العربية مروة ومامتها سبقوا وشيرين 
كانت مستنية تاخد المفتاح 

وهو بيديها المفتاح 

“تصبحى على خير ياعروسة” 

”انت ايه اللى عمال تقوله وتعمله ده... اوعى تكون فاكر ان 
الجواز ده ممكن يبقى حقيقى فيه فروق كتير بیننا ومش ممكن حد 
فينا ينساها.. وياريت تاخد بالك من تصرفاتك وكلامك بعد كده مش 
قادر تنسى انك ميكانيكى كان فاضل تنام تحت العربية.. وكل 


شوية حاجة حاجة مش عارف تقول طنط” 


رت 


بعد الکلمتین البایخین اللی شیرین قالتهم لیاسر... شد ايدها 
وفتحها ورزع الفتاح فى ايدها وقالها"تصبحی على خیر" وسابها 
ومشى 

لقيت نفسها واقفة لوحدها وهو ماشى بعيد وحست انها كانت 
بايخة فى كلامها معاه بس هو اللى تمادى فى هزار مالوش لازمة 
وكان لازم توقفه عند حده ويفتكر الاتفاق اللى بينهم ... طيب هی 
ليه بتفكر كده مش يمكن كان بيتصرف بتلقائية وهى اللى اساءت 
الرد والتصرف... وايه الارتباك ده اللى كانت فيه ... كل ده كانت 
شيرين بتفكر فيه خلال الايام اللى بعد كتب الكتاب وفى يوم فى 
نص الاسبوع استدعاها مدير الفرع وقالها ان ميعاد السفر اتقدم 
وقدامها ١٠ايام‏ فقط للسفر ... فوافقته... واتصلت بياسر والمكالمة 
كانت متحفظة كثيرا من الطرفين ولم تستغرق اكثر من دقيقتين 
يدوب عرفته ان كل الاوراق خلصت وميعاد السفر اتحدد وانه يكون 


اتأخر 


من بعد اللى حصل بعد كتب الكتاب قرر ياسر انه يتعامل مع 
شيرين بكل جدية وانه غلط لما اتعامل معاها بتلقائية وحاول يخفف 
الاحراج اللى كانت فيه واللى ادى لنتيجة عكسية واحرجته اكتر 
وفكرته بالفروق اللى بينهم واللى مستحيل هينساها 

لا اتصلت بيه وحددت ميعاد السفر... قال لاسرته وحدد مع 
حسن خطيب ياسمين ان قدامهم ۳ شهور بالكتير ويكونوا جاهزين 

ولف عل كل اصحابه يستلف من ده ومن ده علشان لما يسافر 
يكون معاه فلوس ومايحتاجش لشيرين خالص... وفعلا قدر يجمع 
مبلغ كويس لحد مايعرف يستقر وينظم اموره ويسدد كل اللى وراه. 

يوم السفر راح لشيرين زی ماتفقوا وكان مأجر تاكسى يروحوا 
المطار بيه علشان يروحوا هما الاتنين بس من غير ماحد يوصلهم 

لما وصلوا المغرب كان فيه موظف من الشركة مستنيهم ووصلهم 
لحد العمارة اللى فيها سكن المغتربين ووصلهم لحد شقتهم وهى شقة 
فى الدور التانى وجيرانهم فى نفس الدور مصريين (جلال موظف 
بالحسابات ومراته وولاده الطفلين التوأم الصغيرين) 

سلمهم الوظف نسختين من مفتاح الشقة وقالهم ان كمان 
يومين هيبدأوا الشغل والعربية هتیجی تاخد الوظفین الساعة ٩‏ 


الصبح 


بعد مامشى الموظف وفتح ياسر باب الشقة ودخلو الشنط... 
دخلت شيرين تتفرج على الشقة ...هى مش كبيرة بس راقية 
ونضيفة والفرش اللى فيها شيك... فى البداية المطبخ وبعدين صالون 
وسفرة وبعدين جوه فى الحمام وسط اوضتين... بتفتح شيرين الاوضة 
الاولى لقيتها اوضة نوم شيك وواسعة ببلكونة... وبتفتح التانية لقيتها 
مكتب وکمبیوتر وتليفزيون وكنبة كبيرة يعنى حجرة معيشة ومكتب 
فى ان واحد... وقفت متسمرة مكانها ومشلولة التفكير 

كان ياسر دخل كل الشنط ولاحظ وقوف شيرين قدام اوضة 
وساكتة فاستغرب وقرب يشوف فى ايه ولا شاف الاوضتين 

“يعنى ايه مفيش مشكلة .. انا مش ممكن انام الا فى اوضة 
لوحدی" 

"طیب انا بقولك متقلقیش هنام انا على الكنبة لحد مااشتری 
سرير ونعید تنظیم الشقة براحتنا وزی ماتحبی وقبل مانمشی نبقی 
نرجع کل حاجة زی ماکانت.. متخافیش واطمنی انا مش هنسی 
الاتفاق” 

اخدت نفس بعد ماكانت مش قادرة تتنفس واطمنت فعلا ولو 
ان فكرة انها تعيش فى بيت واحد مع راجل غريب كده لسه صعبة 
عليها 


اخدت شنطها الكتير ودخلتها الاوضة واخدت شنطة ايدها 
وجت تنزل 

"ايه ده انتى نازلة” 

"یود 

"رايحة فين" 

“نازلة شوية” 

"مش كنتى ترتاحى الاول ...طيب استنى انا جاى معاكى” 

“لا مالوش لزوم خليك هنا” 

“لا هبقى قلقان ومينفعش اسيبك تنزلى لوحدك وياريت تخلى 
بالك اننا قدام الناس ازواج عاديين نبقى لسه داخلين تنزلى لوحدك 
بعد دقايق مينفعش... لازم تاخدی بالك من الحاجات دى” 

"كلاه مالي )ذا لحف مويق ما ركع هذا" کات نفل 
نشترى شوية اکل يبقى موجود” 

وهما نازلين كان جلال بیفتح باب شقته وعرفهم بنفسه 
واتعرف عليهم ونزلوا راحوا جابوا الاكل ورجعوا البيت 

"انا جعان.. مش جعانة؟” 

"لا جعانة... بس انا مش بعرف اطبخ انت بتعرف” 


"یاستی تعالى نحاول نعمل ای حاجة الهم ناكل” 


“طيب هدخل اغير هدومى واجى نشوف هنعمل ايه” 

لا رجعت المطبخ كان ياسر كمان غير هدومه وواقف يبص 
للاکیاس اللی جایبینها 

"یعنی یاشیرین مش بتعرفی تعملی حاجة خالص...جعان" 

“انا جايبة معلبات نفتح بقی ای حاجة وناکل وخلاص لحد 
مانبقی نشوف حل فی ورطة الاکل دی هنعمل فیها ا 

وهما بیاکلوا كانت شیرین مكسوفة وهی بتاكل وبعدین لقیت 
یاسر بیتصرف بتلقائية فبدأت هی کمان تتصرف بتلقائية 

کانوا باللیل بعد الاکل دخل كل واحد علشان ينام هی فى 
الاوضة وهو علی الکنبة 

لا صحيت الصبح قامت مرتاحة وکانت نايمة مطمنة على غير 
ماکانت متخيلة بس وهی خارجة من اوضتها شافت یاسر وهو نایم 
على الكنبة... الکنبة شکلها مش مريحة ايده واقعة بره ورجله 
متشعلقة على ضهر الکنبة... فصعب علیها وخصوصا لا قارنت بين 
نومها الریح ونومه غير الریح بالرة 

غیرت هدومها ولبست ونزلت وهو نایم 

قام ياسر من نومه لقی اوضة شیرین مفتوحة... دور علیها فى 
البیت ملقهاش... وافتکر انهم لسه مجابوش خطوط موبایلات یعنی 


يقن اک شم ییاز قاطا ,وهو ودوك ون اقا غا 
وكل الافكار دارت فى دماغه... ياترى ممكن تتوه وليه لا مش بلد 
متعرفش عنها حاجة... لاحسن يحصلها حاجة ولا حد يتعرض لها 
بأى سوء... وفضل يبص كل شوية من البلكونة وشوية يروح عند 
الباب... وبعد ساعة سمع مفتاح الباب وهی داخلة 

وبكل عصبية ونرفزة وباعلى صوت 

"انتی كنتى فين؟؟ ازاى تنزلى من غير مااعرف انك نازلة او 


رايحة فين” 


رت 


وقفت شیرین مذهولة من الطريقة اللی کلمها بیها یاسر وکانت 
لسه مقفلتش الباب ولقی شیالین بیحطوا حاجات جوه البیت... 
وشیرین بتقولهم "شکرا على تعبكم” 

قفلت الیاب ودخلت تجری على اوضتها من غير ماتتکلم... 
وهی معدية من جنب ياسر لح دموع فى عینیها... فدخل وراها قبل 
ماتقفل اوضتها علیها... وسألها بصوت هادی 

ردت بنشیج" انت بتزعقلی کده ليه وقدام الناس کمان" 

"انا اسف کنتی فين وليه مقولتلیش قبل ماتنزلى” 
سرير " 

"متزعلیش منی بس والله كنت هموت من القلق علیکی" 

"وانت تقلق عليه ليه هو انا صغیرة" 

“ايه البياخة دی... قلقان علیکی علشان احنا فى بلد 


منعرفهاش ومنعرفش الکان اللی احنا فيه امان ولا لأ... و۱۰۰ فكرة 


جم فى بالى وبقيت قلقان اكتر... بعد كده متنزليش الا لما تقوليلى 
رايحة فين... وبطلى عياط وإلاااااا” 

”هو انا يعنى هستأذن قبل ماانزل انا متعودتش على كده... 
وبعدين ايه وإلا دی انت بتهددنی؟" 

"یاستی انا مش بهددك انا براضيكى... انا مستحملش اشوفك 

“متزعقليش كده تانی لو سمحت” 

وهو بيمسح دموعها“حاضر بس برضه متنزليش من غير 
ماتقولیلی " 

لسه هتتکلم حط ايده على بؤها "خلاص بقی الوضوع انتهی" 

هزت دماغها معلنة موافقتها على کلامه... وکانت فى نفس 
الوقت متضايقة انها عيطت قدامه... ازای حد يشوف دموعها 
مکنش لازم ده یحصل... اما ياسر كان متضايق انه اتسرع وعاملها 
بالشدة دی وهی كانت بتجیبله سریر... هو اتسرع ومکنش لازم 
يعمل کده 

"قومی اغسلی وشك لحد ماادخل اعمل شای ونشوف هنفطر 
ايه وبعدین نشوف مکان للسریر" 

قبل ماترد عليه كان یاسر قام وخرج من الاوضة وفعلا فطروا 


وبدأوا فى اعادة تنظیم الاوضة بعد وصول السریر وهما بینظموا قرروا 


انهم يخلوا التليفزيون والكمبيوتر مع الصالون ويسيبوا الكنبة 
والکتب والسرير فى الاوضة لحد مایجیبوا دولاب صغير يبقوا 
يشوفوا هيشيلوا ايه تانى... وبعد كام ساعة كانوا خلصوا.. والباب 
خبط. .. قام ياسر يفتح الباب 

"سلامو عليكو.. انا جلال جاركم فى الشقة اللى جنبکم" 

ياسر ”اهلا وسهلا اتفضل” 

دخل جلال البيت... وعرفه ياسر بيهم 

“اهلا يااستاذ جلال انا ياسر ودى مراتى شيرين” 

جلال”اهلا يامدام شیرین. ..تشرفنا" 

شيرين”اهلا وسهلا فرصة سعيدة” 

جلال"انا زميلكم فى الشركة وقلت بما اننا مصريين زى بعض 
فى الغربة نتعرف ونبقى اصحاب” 

ياسر”طبعا طبعا منورنا... وحضرتك بقى فى قسم ايه” 

“انا فى الحسابات... وعرفت ان مدام شيرين هتكون رئيسة 
العلاقات العامة لفروع المغرب... وحضرتك يااستاذ ياسر” 

”انا موظف فى الادارة ان شاءالله” 

“غريبة ان جوز رئيسة العلاقات العامة يبقى موظف عادى 


هاهاها” 


اتضايقت شيرين من طريقته وخصوصا ان نظراته ليها اى 
واحدة تقدر تفسرها انها نظرات مش مريحة 

"وحضرتك جيت لوحدك ليه؟؟ فين المدام” 

بص لها ياسر وفهم انها اتضايقت زيه من الراجل الغتت ده 
وقال فى سره...اخيرا لسانها نفعنا بحاجة وكتم ضحكة خفية 

تش على وشه... ورد جلال 

“مراتى من ساعة ماخلفت التوأم مى وملك وهى مش فاضية 
لحاجة خالص ولا حتى انا... بكرة تجرب ياياسر هاهاها” 

یاسر"ان شاءالله” 

"وهتنزلوا الشغل معانا فى العربية مش كده العربية بتيجى 
الساعة ٩‏ الا ربع... على فكرة ياياسر ده فيه شيفت بالليل لموظفين 
الادارة وبيبقى مرتبه ازيد... اكيد هيعرضوا عليك” 

شيرين كانت مش طايقة جلال وحست انه هيفضل قاعد 
فقامت وقفت ووجهت كلامها لياسر 

”اجيب الشنطة ياياسر انت جاهز مش كده” 

رد ياسر بعد مافهم انها بتوزعه”اه جاهز” 

وفعلا جابت شيرين شنطتها لما لقت جلال لسه قاعد ومش 


بيتحرك 


"فرصة سعيدة يااستاذ جلال معلش ملحقناش نقعد معاك المرة 
دى علشان نازلين” 

"رایحین فين ممكن ادلكوا على اللى انتوا عايزينه” 

كان ياسر فاض بيه من غلاسة جلال 

“لا شكرا يعنى احنا ۲ عرسان جداد رايحين نتفسح شوية 
ومحتاجين نقعد مع بعض لوحدنا ولا ايه؟؟” 

“اه طبعا يالا استئذن انا وابقى اجى فى وقت تانى” 

شيرين“نبقى نشوف حضرتك فى الشغل بقى علشان احنا 
اماد وك مسي ومو جابيد البيت رت 

قام جلال وهو ماشى وياسر بيوصله مال عليه ووشوشه وقاله 

"انتوا صحيح عرسان جداد.. لا معاك عروسة حلوة زى دی 
تخرجوا لیه؟؟ انا لو منك مسیبهاش من حضنى” 

رد ياسر بعصبية 

"ماتحترم نفسك انت ايه اللى حشرك فى الكلام ده" 

اتفاجئ جلال بالرد” ههه انا بهزر معاك يالا سلامو عليكو” 

قفل ياسر الباب ورزعه وراه 

”انت زعقت له ليه" 

رد وهو مازال منفعل"راجل بارد وقليل الادب متتعامليش 
معاه” 


“ليه ویعنی ایه متعاملش معاه" 

"کده علشان مش محترم... وبعدین ايه اللی قعدك معانا طول 
ماهو هنا کنتی ادخلی اوضتك" 

“ليه یعنی ماانا کل شغلی مع رجالة ايه الجدید" 

"الجدید انك مراتی وانا محبش ان مراتی حد یبصلها" 

"انت مش ملاحظ انك بتزعقلی تانی ” 

"لو سمعتی الزبالة ده قال ايه هتعذرینی" 

حست شیرین بفرحة خفية من انفعال یاسر ومکنتش متضايقة 
لان جلال فعلا كانت نظراته ليها وقحة وممکن یقول ای حاجة 

"هیقول ايه یعنی؟" 

"خلاص مالوش لازمة بس یاریت متتعاملیش معاه تانی " 

“حاضر” 

“ياسلام عليكى وانتی بتقولى حاضر کده...والنبی ماتردى 
بكلام بايخ تانى” 

كانت طريقته لطيفة وتقبلتها شيرين بدون رد بايخ زى ماقال 
واكتفت بابتسامة ونزلوا فعلا...راحوا اتغدوا وحاولوا يتعرفوا على 
البلد وهما ماشيين فى الشارع كان فيه زحام حست بيه شيرين 
بيمسك ايدها وبص لها 


"علشان الزحمة” 


الغريب ان سابت ايدها تغرق فى ايده وحست انه ماسكها 
بقوة وحنان فى نفس الوقت احساس ان حد خايف عليها ده كان 
مخليها فى سعادة من يوم ماتوفى باباها وهى فى الكلية وهى 
محستش انها مسئولة من حد كانت حاسة ان هى اللى مسئولة عن 
امها واختها... دلوقتى وهى حاسة انها مسئولة من ياسر مخليها 
سعيدة... عقلها فكرها ان مينفعش تستسلم حتى لو كانت حاجة 
بسيطة زى انه يمسك ايديها... طردت الافكار من عقلها وسابت 
نفسها مستسلمة للسعادة على الاقل الفترة البسيطة اللى هما 


خارجين فيها مع بعض. 

لا رجعت شيرين كانت ندمانة انها بدأت تتساهل مع ياسر 
فى بعض التصرفات وكانت خايفة انها تبدأ فى التنازلات وقررت 
انها لازم ترجع تتعامل معاه بحزم زى الأول 
شيرين معاه على الاقل الايام تمر بدون مشاكل وحرق دم من كلامها 


اللى زى الطوب 





كان متبقى يوم واحد قبل بدء الشغل فى اليوم ده لما صحى 
پا كات ورون لاله رف ارفا قت ها ا اوت 
براحتها علشان يفطروا مع بعض او يشوفوا هيقضوا اليوم ازاى... 
اتلخرت واتأخرت ولا قلق عليها خبط الباب بشويش علشان 
ميزعجهاش وعلشان يطمن عليها... فقامت فتحت له 

"ايديا شيريق اف له ناد 

"یو" 


"طیب مش هتقومى نفطر وننزل شوية” 


“لا مليش نفس ومش هنزل النهاردة... عايزة اقعد لوحدى لو 
انت عايز تنزل براحتك انا مش نازلة" 

"مالك فيه ايه؟؟” 

"مفیش حاجة محتاجة ارتاح وانام براحتى علشان الشغل 
بكرة اكون فايقة ومستعدة” 

"طیب براحتك” 

دخلت شيرين وقفلت على نفسها الاوضة وحست براحة انها 
اتعاملت معاه كده... وفعلا متقابلوش غير تانى يوم وهما نازلين 
الشغل... وهما خارجين من الباب قابلوا جلال هو كمان خارج من 
بيته... ومد ايده يسلم على شيرين 

“يا صباح الخير بالعرسان” 

فجأة دخل ياسر فى النص ومد هو ايده للسلام على جلال 
وهو بيرد التحية وقبل مايدى اى فرصة لجلال بالكلام كان مسك 
بايده التانية ايد شيرين ونزلها قدامه وهو فى النص بينها وبين 
جلال وبيقولها 

“يالا ياحبيبتى علشان منتأخرش” 

نزلوا وركبوا الباص جنب بعض وسألها ياسر 


"مالك یاشیرین متغيرة من امپارح" 


"مفیش حاجة.. وبعدين انت عارف طبعى منين علشان تقولى 
متغيرة مش يمكن ده الطبيعى بتاعى” 

"بس اليوم اللى نزلنا فيه مكنتيش كده” 

“قصدك ايه؟؟ كنت ازاى يعنى” 

"کنتی بتتعاملى معايا احسن من كده” 

”انا معملتش حاجة تضايقك انا بتعامل معاك عادى” 

"ماشی اللی تشوفیه" 

لا وصلوا الشغل ماتقابلوش خالض غير وهما راجعین وکان کل 
واحد بیتجنب الکلام مع التانی ولا وصلوا البیت دخلت شیرین 
علی اوضتها 

"استنی یاشیرین قبل ماتنامی او تقفلی علیکی اوضتك عایز 
اقولك حاجة” 

”زی ماجلال قال عرضوا عليا شيفت بالليل وانا وافقت ايه 
رأيك” 

"رأیی فى ايه انت حر...وبعدين احسن علشان كل واحد 
یقعد فى البیت براحته ومحدش یضایق حد" 

قالت الکلمتین ودخلت اوضتها ووقف یاسر متضایق من 


کلامها قد كده هی متضايقة من وجوده وما صدقت انه یبعد عنها. .. 


اومال يعنى انت كنت فاكر ايه؟؟ رد عليه صوته الداخلى.. كنت 
فاكرها هتقولك بلاش تقبل؟؟ اه ليه لأ..كان بيتمنى انها تقوله بلاش 
يقبل شيفت الليل وهو كان هيرفضه حتى بالزيادة اللى هو محتاجها 
كان مستعد يتنازل عن فرق المرتب لو كانت قالتله بلاش تسيبنى 
لوحدى.. مالك ياياسر فوق انت بتحلم هی كانت واضحة معاك من 
البداية وقالتلك ان فيه فروق بينكم مستحيل تتنسى... فضل فى 
حوار طويل بينه وبين نفسه وحس انه اتخنق نزل من 

لا شيرين دخلت اوضتها كانت متضايقة انه هيشتغل بالليل 
ويسيبها لوحدها معنى كده انها هتقابله قليل هی شغلها من ٩‏ ل“ 
مساءا وهو من ۸ بالليل ل۸ الصبح... وصوتها الداخلى رد عليها 
وانتى زعلانة ليه مش ده اللى انتى عايزاه... قالت كده أحسن 

كام يوم كانت شيرين خايفة تنام وياسر مش فى البيت وبعد 
كده اتعودت وحصل ان فى اكتر من مرة جه ياسر بدرى ع الساعة 
هالفجر وعرفت منه ان الشغل لما بيكون قليل مجموعة بيمشوا بدرى 
والباقى بيستنى المعاد الرسمى وهكذا بيبدلوا مع بعض 

كان جلال كتير بيحاول يكلمها فى اى حاجة بره الشغل 


بترتاح لنظراته ليها ومر شهرين ونص على الحال ده مش بتشوف 
ياسر الا قليلا وبالتالى مفيش تعامل بينهم الا فى اضيق الحدود ويوم 
الاجازة بتقفل اوضتها عليها علشان متتعاملش معاه وهو حس انها 
بتتجنبه ففضل انه ميبقاش تقيل عليها واحترم رغبتها دى 

و فى يوم وهی راجعة من الشغل قعد جنبها جلال فى الباص 

“اخبار ياسر ايه” 

“كويس الحمدلله” 

“تصدقى ان حياتكم غريبة” 

“غريبة ازاى يعنى” 

"یمنی انتوا لسه متجوزين من كام شهر ولسه مخلفتوش ولا 
حاجة وانتى بتشتغلى طول النهار وهو بيشتغل طول الليل... يبقى 


بتقعدوا مع بعض امتى” 


"وانت دخلك ايه؟؟ والله انت اللى حاجة غريبة بتتدخل فى 
خصوصيات غيرك ليه” 

”انا بنصحك بس” 

“متشكرين يا سيدى وكل واحد حر فى حياته” 

”انا بس مستغرب هو ازاى سايب الجمال ده كله ويبات فى 
الشغل ويسيبك لوحدك” 


“لا بقى انت زودتها اوى قوم من جنبى لاوريك مقامك قدام 
الفا * 

“خلاص خلاص قايم الحق عليه انى بنصحك واعرفك ان 
الراجل لو حس ان مراته بعيدة عنه لازم يبص بره" 

قام جلال من جنبها وقعد فى مكان تانى قام بعد ماسابها 
تغلى من كلامه الوقح... وتدخله فى مالا يعنيه... بس معنى كلامه 


ده ايه؟؟؟ 

اتضايقت شيرين من كلام جلال وطلعت وهى متنرفزة منه 
ودخلت البيت وهى قرفانة منه وبتمتم فى سرها 

“راجل لا يطاق” 

سمعها ياسر وهی بترزع الباب 

“مين اللى لا يطاق” 

"الزفت اللى اسمه جلال ده بجد بجح ووقح وقليل الادب” 

"عملك ايه؟؟انا مش قايلك متتعامليش معاه” 

“هو انا طايقاه هو اللى سخيف وبيتدخل فى حياتنا” 

“قالك ايه منرفزك كده” 

“اهو قليل الادب وخلاص” 

"انا هوقفه عند حده” 

وجرى ياسر ناحية الباب وعايز یروحم یتخانق مع جلال 
علشان ضايق شيرين... مسكته شيرين بايديها الاتنين من ايده لانه 
كان مندفع وكانت محتاجة توقفه 


"بلاش ياياسر ” 


"بلاش ايه ده لازم يتهزأ ويتضرب كمان ايه اللى يخليه 
يكلمك فى اى حاجة متخصوش” 

"بلاش علشان خاطرى انا مش عايزة فضایح" 

وقف ياسر عند كلمة علشان خاطرى ولف وبص لها 

“انا علشان خاطرك راضى بحاجات محدش يرضاها 
ابدا...وعلشان خاطرك بتحمل حاجات محدش يتحملها.. وعلشان 
خاطرك برضه هسكت بس علشان خاطرى انا لو زودها معاكى تانى 
قوليلى” 

سكتت شيرين وكانت مستغربة نبرة صوته اللى كأنها طالعة 
من القلب ومعرفتش ترد عليه غير 

"حاضو" 

"بمناسبة انى لحقتك قبل ماتجری على الاوضة کالعادة عایز 
اقولك حاجة ومتکسفینیش" 

"انا طبخت النهاردة وعايزك تاکلی معایا زهقت من الاکل 
و 

ضحکت شیرین وهی بتقوله 

”طبخت ... ازای" 


"ابدا انتى بس بقالك كتير متكلمتيش معايا وعرفتى انى بقيت 
طباخ ولا احسن ست بيت” 

مازالت شيرين بتضحك”ازاى وامتى” 

”انا بقالى فترة زهقت من اكل السندويتشات فبقيت اتصل 
بامى واخد منها وصفات اكل واكتبه وانفذه.. مرة يشيط مرة يبقى 
مالح مرة يبقى دلع لحد مابقيت زى الست الشاطرة...هعمل ايه 
ماهو الضطر بقى لازم يتصرف..المهم هتاكلى معايا ولا آکل الاكل 
الحلو ده كله لوحدى” 

"ههههههه هاکل معاك" 

"یااهلا وسهلا بس اقولك حاجة... ضحكتك حلوة احسن من 
العقدة اللی بتعقدیها على جبينك" 

شیرین فجأة وکانها افتکرت انها لازم تکشر تانی قفلت بؤها 
اللی كان مبتسم وعقدت العقدة تانی وغیرت الوضوع 

"انا داخلة اغیر هدومی" 

"ماشی بس برضه وحشة العقدة دی والضحكة احلی" 

دخلت شیرین اوضتها واول حاجة عملتها بصت فى الراية 
لقیت شکلها مکشر صحیح وافتکرت کلامه وضحکت لقیت شکلها 
بقی احلی ففضلت انها تحاول لاتکشر ولا تضحك وتبقی عديمة رد 


الفعل... وراحت تتغدی معاه 


وهما بينتهوا من الاكل 

"تسلم ايدك الاكل حلو اوى” 

“اول كلمة حلوة تقوليهالى من يوم مااتعرفنا...شکرا ياستى بس 
الاحلى انك اكلتى معايا خليتى للاكل طعم” 

تجاهلت كلامه 

”على كده بقى طبخت امتى وازاى انت يدوب تيجى تنام" 

“ماهو مش كل يوم يعنى كل كام یوم کده لا اطبخ. .وانتی 
بتعملى ايه” 

“ساعات بجيب اكل جاهز او اعمل اى حاجة بسيطة مش 

"انا يدوب اقوم علشان الشغل مش عايزة ای حاجة” 

ی 

"نفسی تتعاملی معایا على انی موجود وبلاش التجاهل ده 
وکل واحد فى جنب وبعيد عن التانی" 

“معلش كده احسن مالوش لازمة اننا نتعود على وجودنا فى 
حياة بعض... لانها فترة وهتعدى وهننساها وكل واحد هيشوف 
فا 


“اللى تشوفیه" 


قام ياسر يلبس وهو حاسس ان شيرين قتلت فرحة جواه 
مجرد فرحة بلحظات قليلة شاركته فيها وبضحكة خفيفة شافها 
على وشها كانت مسبباله نوع من السعادة والارتياح... بس هو 
غلطان هو السبب انه نسى الاتفاق واتعامل معاها من قلبه مش حذر 

ما ياسر نزل فضلت شيرين قاعدة تستعيد كل كلمة قالها ياسر 
وكل حركة وكل لفتة وكل ماتفتكر كلمة حلوة تضحك بارتياح 
وسعادة وفى نفس الوقت ارتاحت للكلمتين اللى قالتهم فى الاخر 
علشان مش لازم يتعودوا على بعض ويشيلوا الفوارق اللى بينهم 
بالسهولة دى 

وافتكرت كلام جلال استاءت منه اوى وقلبت شفتيها قرفا منه 
بس فكرت... يقصد ايه بكلمة الراجل لو حس انه مراته بعيدة عنه 
يبص بره... بس هى مش مراته... لا مراته قدام الناس 

يكون جلال شاف حاجة وعايز يلفت نظرها ليها... هى مالها 
حتى لو بص بره ده يضايقها فى ايه؟؟؟ لا لازم يحترمها ويحترم 
شعورها... وفجأة قامت دخلت اوضته... اغلب الهدوم فى شنط 
وفيه هدوم على الكنبة.. مفيش حاجة غريبة يعنى... لمحت كيس 


على المكتب لوحده بعيد عن هدومه ...لفت نظرها وجالها فضول 


اتفاجئت... ايه ده؟؟؟ طقم نوم حريمى 

فضلت شيرين واقفة وماسكة الطقم فى ايديها وهى 
مستغربة... ايه اللى جاب ده هنا؟؟ ولین؟؟ وبعدين قالت لنفسها” 
وانا ما" وسابت الطقم مكانه وخرجت من الاوضة. 

طول الليل مش عارفة تنام وصورة الطقم مش بتروح من بالها 
ياترى جايبه لمين؟ وامتى؟ وفين؟ ياترى يعرف واحدة مثلا طيب 
امتى وهى بترجع تلاقيه وبييجى قبل ماتنزل... ازاى معقول يكون 
فيه واحدة بتجيله هنا... ايه ... ازاى ... معقول 


كانت دى الفكرة المسيطرة عليها والتفسير الوحيد اللى وصلت 


الصبح قبل ماتنزل سمعت ياسر داخل خرجت له 

“ياريت متستقبلش ضيوف وانا مش موجودة” 

"ضیوف مين؟؟صباح الخير الاول” 

"ای ضيوف يكونوا بييجوا وانا مش موجودة ” 

”انا محدش بيجيلى واصلا ماليش اصحاب غير فى الشغل” 

"اعتقد ان فيه حد كان موجود امبارح والاكل اللى كان معمول 
ده كان حد مهتم بيك عاملهولك” 


"مالك ياشيرين ماتتکلمی بوضوح انا مش فاهم حاجة” 


“بتكلم عن صاحبة الطقم اللى ع المكتب ” 

”اه .. انا جايبه فعلا لواحدة بحبها” 

"انت حر المهم مفيش واحدة تدخل هنا ... على الاقل علشان 
سمعتنا واحتراما ليا قدام الناس” 

قالت جملتها ونزلت بسرعة قبل مايلحق يرد عليها... كانت 
متضايقة اوى لما قالها انه بيحب وكانت ماسكة دموعها بالعافية... 
دموع مش عارفة سببها ركبت الباص ومسحت دمعتين نزلوا غصب 
عنها 

فجأة جه جلال ولسه هيقعد جنبها وبيقول 

"صباح الخير الجميل ماله” 

“صباح الزفت على دماغك ياشيخ اوعى من وشى” 

قامت بسرعة ونزلت من الباص وقالت للسواق انها مش رايحة 
الشغل النهاردة... واول مانزلت اتصلت بمساعدها فى الشغل وقالت 
انها مش جاية الشغل لسبب قهرى وقفلت بسرعة 

مشيت وهى مش عارفة رايحة فين اهم حاجة متطلعش البيت 
... كانت الدموع بتنزل من عينيها غصب عنها وحاولت تسأل 
نفسها كل ده ليه؟؟ علشان ياسر بيحب وايه المشكلة ماهو اكيد له 


حياته الخاصة مش يمكن كان بيحب من قبل مايشوفها... حتى لو 


بعد ماعرفوا بعض ... هى اللى قالت له ان هو حر فى حياته 
والاتفاق اللى بينهم وقت وهينتهى... حست بحد بيشدها من 
ايدها.. اتخضت... التفتت... اتفاجأت 

او "ايه الل تربك دلق * 

”ايه اللى نزلك من الباص ورايحة فين كده... قلقتينى 
علیکی... ايه ده انتی بتعيطى... حد ضايقك؟” 

"انت عرفت منين انى نزلت من الباص” 

“طيب تعالى نرجع البيت ولا اوصلك الشغل” 

”لا مش رايحة الشغل ” 

"طیب تعالى واحكيلى مالك" 

مشوا فى اتجاه البيت”قولى انت الاول ايه اللى نزلك” 

"انا كل يوم ببص عليكى من الشباك بعد ماتنزلى وافضل 
مستنى لحد ماالباص يمشى” 

استغربت وبصت له 

"ابدا علشان اطمن عليكى وعلشان محدش يضايقك” 

"مالك وعنيكى شكلك معيطة... احكيلى في ايه” 

"مفیش انا بس مخنوقة شوية ماما ومروة وحشونى اوى” 

ملقتش حاجة تقولهاله غير كده ... كانوا طلعوا البيت 


"على فكرة انتى نزلتى بسرعة وكنت عايز اكمل كلامى 
معاكى” 

”انت مش قلت اللى عندك وانا قلت اللى عندى خلاص” 

“لا انا كنت عايز اؤكد لك ان مفيش حد ممكن ييجى هنا 
وخصوصا زی ماانتی فاكرة تعالى اوريكى حاجة” 

خدها من ايدها على اوضته وهى مستسلمة وماشية معاه 

"شوفی كده الشنطة دی" 

ووراها شنطة فیها هدوم مش كتير كلها حریمی 

"ايه ده" 

"دی شنطة قلت هبعتها لياسمين اختی مع سلیم زمیلی اللی 
مسافر کمان ۳ ایام .. ياسمين فرحها کمان اسبوعین وکنت عایز 
اجيب لها شوية هدوم من هنا یعنی هدوم عرایس على هدوم 
للخروج... واتضح انى فاشل نزلت كذا مرة ومجيبتش غير حاجات 
بسيطة وكنت عايز اقولك تنزلى معايا يوم الجمعة بس خفت 
تحرجينى كالعادة فسكتت” 

”انا احرجك... ليه" 

“كل مااتعامل معاكى عادى الاقیکی بتعاملينى وحش اوی" 


”لا طبعا مقصدش اعاملك وحش” 


"انا عايز اطمنك انا مش ناسى ومش هنسى الاتفاق اللى بيننا 
بس نفسى نتعامل كاننا اخوات على الاقل مش اعداء” 

"لالا اعداء ايه؟... طيب نستغل انى اجازة وادخل نام لحد 
ماالمحلات تفتح وننزل مع بعض نجيب احلى هدوم لياسمين” 

"بجد ياشيرين... هتنزلى معايا” 

كان ياسر فرحان بمعاملة شيرين وموافقتها على النزول معاه 
بس اللى كانت فرحانة اكتر شيرين لانها اتأكدت ان شكوكها مش 
صح 

وقعدت تستناه لحد مايصحى وقررت انها تتعامل معاه بشكل 
احسن شوية هو ماضايقهاش فى حاجة يبقى بلاش تضايقه تانى 
بكلامها البايخ... وخلاص هو اكد لها انه مش هينسى الاتفاق... 
وطبعا هی مش هتنسی يبقى المعاملة الطيبة الودودة مش هتخسر 

بعد كام ساعة صحى ياسر ونزلوا وقضوا يوم مع بعض من 
احلى الايام... زى اول يوم نزلوا فيه مع بعض كان ماسك ايدها 
طول ماهما ماشيين ولو فيه زحمة كان بيخاف عليها كان يحاوطها 
بدراعه من كتفها ويرجع يمسك ايدها تانى... لفوا على محلات 
كتير واشتروا حاجات كتير منها هدوم خروج ومنها لوازم 


بعد ماياسر نزل كانت سعيدة اوى كل ماتفتكر حطت ايده 
على كتفها كانت بتحسسها بالامان والحنان والسعادة... قامت 
اتصلت بمامتها وسألتها على طريقة اكل حلو... اخدت الطريقة 
وسهرت تطبخ لاول مرة فى حياتها... والصبح قبل ماتنزل لما قابلت 
ياسر بعد رجوعه من الشغل 

"یاسر ياريت متدخلش المطبخ وتطبخ اكلاتك الشهية النهاردة" 

"ليه ” 

“علشان انا اللى طابخة النهاردة واستنانى نتغدى مع بعض” 

كانت مبتسمة وهى بتكلمه على غير العادة... كان ياسر 
فرحان بيها وبمعاملتها اللى بدأت تتحسن ودعها بابتسامة 

وهى بتركب الباص رفعت عينيها للشباك لقيت ياسر واقف 
يطمن عليها وشاور لها وشاورت له وركبت واتحرك الباص متجها 

مرت الايام والشهور اللى بعد كده وياسر وشيرين عايشين فى 
سلام من غير الطوب اللى كانت بتحدفه شيرين فى وش ياسر 

وكانت الساعات البسيطة اللى بتجمعهم فى البيت احلى 
اوقات حياتهم هما الاتنين... ولكن من غير ماحد فيهم يقول شعوره 
ده للتانى... وكمان محدش فيهم صارح نفسه بحقيقة شعوره او ریما 
تجاهلوا احساسهم ده واتحط فى اطار التعود او الاحتياج لوجود 
صديق فى الغربة... فاعتبروا نفسهم صديقين 

كانت الاجازة قربت وكان فاضل اسبوع تقريبا ويرجعوا مصر 
فى اجازتهم السنوية... وبعد مانزل ياسر كالعادة الساعة ۸ الا ربع 
بالليل بعدها بتقعد شيرين شوية تتفرج على التليفزيون او تحضر 
لاكل تانى يوم وحوالى الساعة ١١‏ بتدخل تنام 

وهى نايمة سمعت صوت خبط على الباب... كانت فى الاول 
مش عارفة الساعة كام؟؟ لما بصت فى الساعة لقيتها ۱۲ونص 
بالليل... استغربت لانها مش متعودة ان حد يزورهم فى الوقت 
ده... مش متعودة ان حد يزورهم اصلا ... قامت تشوف مين وهى 


بتتسائل ياترى مين اللى ممكن ييجى دلوقتى 


فتحت الباب لقيت جيهان مرات جلال والطفلتين وشنطة 
تن 

هی شافت جیهان خلال السنة اللی فاتت دی مرتین تلاتة 
مش اکتر وعلاقتها بیها تکاد تکون معدومة لانها مرات جلال 
وجلال طبعا مجرد سيرته بتثیر اعصاب شیرین ویاسر... جیهان 

“ايه ده مالك؟ انتی كويسة وبناتك کویسین" 

جیهان وهی بتعیط"احنا کویسین بس ممکن ابات عندك اللیلة 
وامشی الصبح على طول“ 

"اه طبعا اتفضلی ... بس طمنینی مالك" 

دخلت جیهان وقعدت فى اقرب مکان للباب وکانت شايلة 
بنت وماسكة التانية فى ایدها ودخلت الشنطة اللى معاها 

وبعد ماعملت لها شیرین عصير لیمون 

"اشربی ده واهدی وقولیلی مالك" 

"انا مش عارفة اشکرك ازای انك استضفتینی... بس انا 
معرفتش اروح فين باللیل کده.. وانتی الصرية الوحيدة فى العمارة 
وعارفة ان جوزك فى الشغل فقلت لو مایضایقکیش استنی عندك 


لحد الصبح قبل مااروح الطار وارجع مصر على اول طیارة" 


“اهلا وسهلا بس ايه اللى خلاكى عايزة ترجعى بالسرعة دی 
... انتى متخانقة مع جلال” 

زاد بكاثها وبالتالى بكاء الطفلتين وكل واحدة ماسكة فى جزء 
من هدوم مامتها... اخدت شيرين بنت وقعدتها جنبها وطبطبت 
عليها واخدت جيهان البنت التانية وقعدت تطبطب عليها لحد 
ماالبنات سكتوا وكملت جيهان 

“جلال من يوم ماخلفت من سنة ونص وهو اتغير بقى مش 
طايقنى ولا طايق البنات ولا بيقعد فى البيت ساعة على بعض حتى 
لو نايم والبنات عيطوا يقوم يزعق ويبهدلنى وانا ساكتة... مش 
حاسس انا قد ايه تعبانة معاهم انا مبنامش ساعتين على بعض لو 
واحدة نامت التانية بتبقى صاحية ولو شايلة واحدة التانية بتعيط انا 
تعبت جدا وهو حتى مش بيقولى كلمة حلوة تخفف عنى بل بالعكس 
بيتهمنى بالاهمال وكأنى اجرمت انى خلفت توأم... هو بإيدى؟؟ 
كل ده وكنت ساكتة... انما بقى علاقاته وغرامياته دى اللى فاقت 
التحمل انا عارفة ان الناس بيتجنبونى بسبب بجاحته وقلة ذوقه... 
خلاص مش قادرة اتحمل اكتر من كده” 

كانت شيرين بتسمع لها ومتأثرة جدا بحالها ولا خلصت 
الحكاية كانوا البنات ناموا 

“طيب قومى ارتاحى ونيمى البنات والصباح رباح 


دخلتها فى اوضتها علشان السرير كبير وتقدر تنام هى وبناتها 


ودخلت تنام فى اوضة ياسر... اول مرة تنام على سريره ... 
قبل ماتنام كانت بتلمس مكانه وكانها بتلمسه واول ماحطت راسها 
على المخدة بتاعته كانت حاسة وكانها فى حضنه فاستسلمت 
لاحساسها وغمضت عينيها ونامت... صحيت فجأة على صوت 
خبط على الباب... هى مش عارفة فات وقت قد ايه؟؟ بتبص فى 
الساعة لقيتها ه الصبح هو احيانا ياسر بييجى الوقت ده بس مش 
بيخبط... قامت تشوف قابلتها جيهان على باب الاوضة 

"لو جلال اوعى تقولى انى هنا... ارجوكى” 

“حاضر ...متخافیش ... اقفلى عليكى الاوضة " 

فتحت وفعلا كان جلال وكان مرتبك وبصوت مخنوق 

”انا اسف يامدام شيرين بس مشفتيش جيهان والبنات” 

“لا... حصل حاجة” 

“انا رجعت ملقيتهمش وهى متعرفش حد هنا خالص وروحت 
المطار دورت عليها ملقيتهاش واول طيارة لمصر طالعة العصر انا 
هموت من القلق عليهم... انا مش عارف اعمل ايه ابلغ البوليس ولا 
اعمل ايه؟؟ عموما انا اسف لازعاجك وهسأل عند كل الجيران 


ويارب الاقيها كويسة هى والعيال” 


قفلت شيرين الباب ودخلت لجيهان 

“على فكرة جلال هيتجنن علیکی... انا عايزة اقولك انى مش 
برتاحله... بس صعب عليا اوى... انتى مش بتحبيه؟” 

“جلال مكنش كده ده احنا قصة حب كبيرة وعلشان كده 
كنت بتحمله.. بس زى ماحكيت لك تعبت اوى منه” 

"انتی صارحتيه بكلامك ده وبعيوبه قبل کده" 

در 

"طیب ممکن اقولك ادیله فرصة واتصارحوا واتکلموا وان 
متغیرش یبقی انتی قرارك صح واعملی اللی انتی عايزاه” 

سکتت جیهان وکان ردها كله دموع.. ففهمت شیرین انها 
لسه بتحبه 

"انا هقوم اندهله وتتکلموا وتصفوا امورکم" 

قامت شيرين وكان عمال يسأل عند الجیران شقة شقة زى 
المجنون 

"تعالی ياجلال اطمن جيهان والبنات عندى ... جيهان عايزة 
تقولك كلمتين ياريت تسمعهم وتفهمهم كويس” 

سابتهم قاعدين مع بعض ودخلت قعدت مع البنات لانهم 


كانوا صاحيين... وبعد نص ساعة دخلتلها جيهان 


"انا اتكلمت معاه وقلت له كل اللى كان جوايا وبان عليه 
الندم وقالى هو عرف قيمتنا وقد ايه بيحبنا لما ملقناش موجودين... 
انا مش عارفة اشكرك ازاى انتى انقذتى بيتى من الخراب...ربنا 
يكرمك يارب ويرزقكم بالذرية الصالحة” 

سلمت عليها جيهان وباستها وخدت البنات وشنطتها 
وروحت 

كانت سعيدة جدا انها صالحتهم وحست انها عملت حاجة 
كبيرة وحلوة اوى... ياه ده الحب حلو اوى حتى بمشاكله . 
وفكرت فى الدعوة اللى دعتها جيهان... الذرية الصالحة... ياترى 
هييجى اليوم اللى تتجوز وتخلف... وياسلام لو اتجوزت واحد 
طيب وحنين زی ياسر... وحد زيه ليه..ماهى فعلا متجوزة ياسر... 
وياترى احساسها ناحيته ده ايه؟؟ اخوة ...صداقة... حب!!!! 

معقول تكون بتحب ياسر رغم كل الفروق...لالالا مش معقول 
طبعا 

حاولت تنام بس ملحقتش قامت وبدأت تلبس وتستعد 
للنزول... قبل ماتنزل بشوية الباب خبط ...ميعاد رجوع 


راحت تفتح الباب لقيت جلال 


”انا استغليت ان جيهان نايمة وقلت اجى اشكرك على 
استضافتك... والليلة اللى غيرت حياتى انا مش لاقى كلام اقولهولك 
بر لك عن اخساسي مقشکر جد" 

"بتشکرنی على ايه بس... انا اللى سعيدة جدا بالحب اللى 
شفته ويارب يفضل الحب ده موجود طول العمر” 

كان ياسر طالع على السلم فى اللحظة اللى فتحت فيها 
شيرين الباب لجلال ووقف يسمع الحوار اللى دار بينهم... وكان 
مصدوم من اللى سمعه ومش مصدق ودانه... معقول فيه علاقة بين 


جلال وشيرين! ! 

قفلت شيرين الباب بعد ماخلصت كلام مع جلال... بصت 
فى الساعة كانت ۸ وتلت يعنى ياسر اتأخر ه دقايق... راحت 
تکمل ت اكير قن لجيه "نيفلود باس الكل من 
الباب ظبطت نفسها بسرعة وراحت تستقبله بابتسامة وتحية قبل 
ماتنزل زى كل يوم 

“صباح الخير ياياسر” 

رد عليها وهو مكشر "صباح النور” 

"انا محضرة الاکل ولا اجى نبقى نتغدى مع بعض " 

“لا انا نازل بدرى النهاردة مش هتغدى فى البيت” 

"لیه؟ مالك شكلك متضایق؟» 

رد عليها بعصبية”ايوه متضايق منك" 

"انا مش قلتلك متتعاملیش مع الوقح ده” 

"قصدك مين؟” 

"هو فيه غیره جلال البجح ولا دلوقتی مبقاش وقح ولا بجح“ 

”اه فعلا كان ذوق ومعملش حاجة تضایقنی " 


“طبعا معملش حاجة تضايقك واضح ان كل حاجة كانت 
برضاکی * 

"انت تقصد ايه؟ وضح كلامك” 

كان صوته اعلى ومسكها من دراعها 

“الشكر اللى كان بيشكرهولك على الاستضافة والسعادة اللى 

"انت سمعت؟وفهمت ايه بس...انت ماسکنی کده 
لضب یرای ا 

قبل ماتکمل کلامها وتحکیله عن الليلة اللی فاتت 

"اسمعی لا اقولك زی مابحترمك تحترمینی وانتی حرة فى 
حياتك تعرفی ده تعرفی ده براحتك بس بعد مااتفاقنا یخلص 
وننهی الوضع السخیف ده... انما طول ماانتی على ذمتی متکلمیش 
اى راجل انا قلتلك متتكلميش معاه... فاهمة" 

خلص کلامه وزقها ودخل على اوضته ... كانت مصدومة من 
طریقته وکلامه وسوء ظنه فیها... ازای یظن كده؟؟ وازای یمسکها 
ويزقها کده... کل ده كوم وبیتمنی الاتفاق یخلص وبیقول عليه 
وضع سخیف... للدرجة دی مش طايقها ولا طایق عيشتهم مع 
بعض... راح فين الحنان والذوق والعاملة الرقيقة... نزلت قبل ما 


تتأخر على میعاد الباص... اول ما وصلت الشغل دخلت للمدیر 


العام وسألته هل ممكن تقديم معاد الاجازة اسبوع... فقالها اهم 
حاجة انها تكون متفقة مع مساعدينها ومرتبة شغلها وتبقى ترجع 
الاسبوع بدرى... بعد مقابلتها للمدير قررت انها تلحق الطيارة وزى 
ماقال جلال ان فيه طيارة الساعة > العصر... راحت مكتبها 
وخلصت بسرعة شغل وراها واتفقت مع مساعدينها... وراحت على 
البيت 

دخلت البيت وقفلت الباب وراها بشويش علشان ياسر 
ميحسش بيها وهو نايم وراحت على اوضتها علشان تلم الهدوم فى 
الشنط... وهى بتحط هدومها فى الشنط لقيت ياسر واقف على باب 
الاوضة 

”ايه ده؟؟ انتى بتعملى ايه؟ ورايحة فين؟” 

مردتش عليه وكملت اللى بتعمله وقفلت الشنط وراحت على 
الباب... كل ده وهو بيسالها رايحة فين؟ ومش بترد عليه... لما 
راحت ناحية الباب وقف قدامها 

"انتی غلطانة وكمان ليكى عين تزعلى... استنى هنا ومفيش 
نزول من غير مااعرف انتى رايحة فين” 

لا حست انها فعلا مستحيل تنزل 


“انا قدمت الاجازة اسبوع ونازلة مصر دلوقتى” 


قبل ما يرد عليها كانت بتفتح الباب وهو وسع لها من الطريق 
ونزلت اخدت تاكسى على المطار 

وقف ياسر بعد ماشيرين نزلت وهو مش عارف يعمل ايه؟ بعد 
مااکتشف علاقتها بچلال هی اللی بتزعل وبتسیب البیت.. بقسیب 
البلد کلها... حس فى عدم وجودها انه مش قادر یقعد فى البیت 
اتصل بالادارة وطلب تقدیم الاجازة زى ماعملت شیرین... وفکر انه 
یلحقها فى المطار... ولکن للاسف لا وصل الطار كانت الطيارة 


طا ١١١١١١١‏ ارت 


لا وصلت شيرين بيتها استقبلتها مروة ومامتها بكل اشتياق 
وبعد السلامات والقبلات 

لام"اومال جوزك فين یاشیرین مجاش معاکی لیه؟" 

"بدا یاماما هو قال یقضی الاجازة فى بيت اهله فى 
اسکندریة" 

“اه یعنی كام یوم وجای" 

۳ الاجازة كلها میقضیها هناك وانا عايزة اقعد معاکوا " 


"یعنی انتوا متفقین على کده ولا فيه حاجة بینکم " 


۳ خالص مفيش ای حاجة” 

بقت الايام تعدى يوم ورا التانى وكل شوية شيرين يزيد 
اشتياقها لياسر ولا تحب تفرح كانت تفتكر كلامه حركاته حتى 
الاكل اللى كان بيعمله كانت تعمله علشان بس تفتكر ياسر... بس 
اللى كان قاتلها كلامه الاخير وطريقة معاملته ليها... والاكتر من 
كده تسميته للى بينهم بالوضع السخيف... كانت مش عارفة 
الشهرين الاجازة هيعدوا عليها ازاى... ولا ترجع وتتعامل معاه 
تانى... هيتعاملوا مع بعض ازاى؟؟... مش مهم المهم ترجع وتشوفه 
كل يوم زى الأول 





بعد ياسر مارجع لبيته ولاهله استقبلوه بحب واشتياق كبير 
وكانت ياسمين على وش ولادة... وكان ابوه بيدعيله علشان 
بيساعدهم وشال عنه هم تقيل وهو مصاريف جواز ياسمين ومصاريف 
البيت 

كانت الايام بتعدى وهو متضايق اوى ان شيرين مش بتبادله 
احساسه بيها... هو مش عارف احساسه ده بدأ امتى المهم ان 
النتيجة واحدة... واتأكد لما بدأت الاجازة انه فعلا بيحبها رغم كل 


الفروق اللى بينهم بيحبها... بس للاسف هى مش بتبادله نفس 


الاحساس والاكتر من كده انها على علاقة بواحد تانى...واحد 
متجوز.. وياترى حدود العلاقة دي ايه؟؟ ولا ناويين على ايه؟؟ 

كان تفكيره ده بيقتله وبعد اسبوع من رجوعه قعدت مامته 
معاه 

“هو انا مش هفرح بيك ياياسر” 

”ان شاءالله ياماما كل شئ بأوان” 

“انا نفسى يابنى افرح بيك زى مافرحنا باختك... ايه رأيك 
فى منال” 

"منال مین" 

"منال اللی فى العمارة اللی قدامنا... بنت طيبة وغلبانة ومن 
یوم ماابوها وامها اتطلقوا وهی عندها ه سنین وامها اتجوزت وابوها 
اخدها ومراته بتعاملها معاملة وحشة اوی وکله قدام عنینا یابنی دی 
مبهدلاها اخر بهدلة وعاملاها ولا الخدامة وحتی مفیش كلمة حلوة 
ولا هدمة كويسة وکانت مصممة ان البنت متکملش بعد الثانوية لولا 
الناس والجیران کلموا اپوها وضغطوا عليه علشان تکمل تعلیمها" 

"هی فى كلية مش کده؟" 

“اد فى كلية بس يا حبة عینی ولابتخلیها تروح علشان تفضل 
تخدمها وتخدم ولادها... ينوبك فيها ثواب تخلصها من الهم اللى 


هيا فيه... وعلى ضمانتى البنت مؤدبة ومنكسرة ومش هتلاقى زيها” 


بشن عارك ا الك رل ف كلية و 

”انت ايه انت راجل ولا فيه حاجة تعيبك ابدا...اروح اكلم 
ابوها واشوف” 

“سيبينى كام يوم افكر” 

“طيب ياحبيبى اللى تشوفه... ويارب تكون من نصيبك” 

وقعد ياسر يفكر وكل تفكيره فى شيرين بس لا يفتكر اللى 
حصل اخر يوم والفروق اللى بينهم اللى دايما كانت بتفكره بيها 
عرف ان حبه ليها او حبها ليه مستحيل 

واخد قراره وراح لمامته 


"ماما روحی کلمیهم ولو وافقوا حددی معاهم معاد قراية 


الفاتحة" 

بعد مایاسر قال لامته انه موافق انها تطلب ايد منال... فعلا 
تانی یوم ندهت منال وهی رايحة السوق ومکنش یاسر فى البیت 

"تعالی یامنال عایزاکی... انتی کنتی رايحة فين" 

“كنت رايحة السوق یاطنط مش عايزة حاجة اجيبهالك معایا" 

"لا یاحبیبتی ربنا يخليكى... انتی عاملة ايه فى كليتك” 

”اهو الحمد لله هانت فاضل سنة” 

“ومرات ابوكى عاملة معاكى ايه؟” 

”زی ماهى انا بحاول مخليهاش تمسك عليا ای غلطة علشان 
الحياة تمشی من غير خناقات ونكد” 

"احنا عايزين نيجى نخطبك لياسر بس قلت اسألك الاول قبل 
مانكلم ابوكى” 

ظهرت على منال الفرحة الممزوجة بالكسوف ومردتش وطبعا 
ام ياسر فهمت ومرضيتش تحرجها 

”ها يا منال نيجى ولا بلاش” 

"تنوروا ياطنط بس تفتكرى طنط عايدة هتوافق” 

"احنا مالنا بيها لو انتى موافقة ملكيش دعوة” 

ضحكت منال "قوم انا علشان متأخرش” 


”طيب ياحبيبتى ولا كأنك تعرفى حاجة علشان متمسكهاش 

"حاضر ياطنط” 

فى نفس اليوم بالليل كانت ام ياسر اتفقت مع ابو ياسر انه 
يقابل ابو منال فى القهوة ويكلمه ويحاول ياخد منه كلمة ويحددوا 
معاد الزيارة قبل مايروح وياخد راى مراته وممكن تاثر عليه وتخليه 

رفا الك لآ ا وعد من مواق ميدكية وان 
للزيارة علشان مراته تكون امام الامر الواقع... وفى الزيارة لقوها 
بتتعامل معاهم بكل ذوق وفرحانة وبين كل كلمة والتانية 

"منال دی بنتى وانا نفسى افرح بيها” 

وقرأوا الفاتحة وحددوا معاد يجيبوا فيه الشبكة... واتفقوا ان 
الجواز يكون بعد انتهاء عقد ياسر 

كان ياسر بيحاول يكون سعيد وخصوصا ان كل اللى حواليه 
سعداء... وخصوصا منال كانت فعلا مفيهاش غلطة عاقلة ومؤدبة 
وجميلة وكل حاجة ممكن يتمناها... بس مكنش فرحان بيها وكان 
دايما بيفكر فى شيرين حتى كلامها وردودها العدوانية كان بيفتكرها 
ويعيش معاها فى احلام نومه ويقظته... ويوم جه تليفون من حسن 


ويقابلهم هناك ... وفعلا لما وصلوا كانت ياسمين فى العمليات وبعد 
شوية سمعوا صوت صراخ النونو... طلعت الممرضة بالطفل 

“مبروك جابت بنت... حمدالله على سلامتها” 

بعد خروج ياسمين من العمليات وبعد مافاقت 

"عايزة اشوف البنت” 

الام"اهی ياحبيبتى زى القمر شبهك وشبه ابوها...ربنا 
يخليهالكوا” 

حسن “نسميها ايه ياياسمين” 

ياسمين”مش عارفة.. شوف انت اسم يكون حلو” 

رد ياسر بسرعة "ايه رأيكوا تسموها شيرين” 

ياسمين”حلو ايه رأيك يا حسن” 

حسن“حلو اوی علشان يبقى فى البيت ياسمين وشيرين” 

الام“مبروك ياابو شيرين وتتربى فى عزك” 

فرح ياسر بالاسم اللى اختاره... بس مش علشان اختاره.. لا 
علشان شيرين هيفضل يقول اسمها طول العمر... قرب لشيرين 
الصغيرة وشالها وخدها فى حضنه وباسها بكل حب وحنان 





بسرعة علشان تشوف ياسر... كانت بتفكر تتصل بيه بس كانت 


كرامتها بتمنعها فى اخر لحظة... وقررت انها المفروض تحاول تقنع 
نفسها انها متستسلمش لاحساسها بيه... بس كانت بتشتاقله 
اكتر... لحد ما الاجازة قربت تخلص ففرحت اکتر مع انها المفروض 
هتسافر ويكون لسه على اجازته اسبوع االلی نزلته قبله ومکنتش 
عارفة هتقضى الاسبوع ده فى البيت لوحدها إزاي. 

كان ياسر مستنى الاجازة تخلص بفارغ الصبر لاشتياقه 
لشيرين ولا كان فاضل اسبوع قرر يكلمها علشان يتفقوا ويسافروا مع 
يفف وهو فى الا كاك وول عل ج ما ا كان 
كل يوم يؤجل المكالمة لانه خايف رد فعلها يضايقه... وقبل ميعاد 
السفر ب؛ايام اتصل بيها وكان قلبه هينط من صدره وهو إزاي. 

كان ياسر مستنى الاجازة تخلص بفارغ الصبر لاشتياقه 
لشيرين ولا كان فاضل اسبوع قرر يكلمها علشان يتفقوا ويسافروا مع 
يفف ,وفوف اله كام و عل حجة کا ياي كان 
كل يوم يؤجل المكالمة لانه خايف رد فعلها يضايقه... وقبل ميعاد 
السفر ب4ايام اتصل بيها وكان قلبه هينط من صدره وهو بيطلبها 


كانت شيرين قاعدة كعادتها بتفكر فى ياسر وفجأة رن الموبايل 
ولا بصت كان قلبها هيقف من المفاجأة لما لقيت رقم ياسر 

وبدقات قلبها اللی حست انها اعلى من صوتها"الو" 

تلو ازيك :ياشيرين” 

”الحمدلله انت عامل ايه” 

“كويس الحمدلله... بقولك هترجعى معايا ولا لوحدك زى 
ماجيتى” 

"اکید لوحدى مش انت اجازتك لسه عليها ٠١‏ ایام" 

“لا انا نزلت وراكى فى نفس اليوم بس ملحقتش الطيارة” 

فرحت شيرين لما قالها كده وانه حاول يراضيها 


“كنت عايز د تلحقني بجد؟؟” 


"ایوه علشان هنقول ايه لزمايلنا ..هنقول كل واحد نزل اجازة 
لوحده ليه” 

"یعنی علشان زمايلنا بس” 

"نبقی نتکلم بعدین... الهم هنسافر مع بعض ولا لأ” 

"اوك هنتقابل فى الطار" 


"لا هعدى عليكى بتاكسى زى المرة اللى فاتت ...هأكد الحجز 
وابقى اكلمك واقولك تجهزى امتى بالظبط” 

عدت الايام اللى بعد كده كأنها شهور لحد المعاد اللى اتفقوا 
عليه... ولا نزلت شيرين من العمارة اخد منها الشنط وحطها فى 
العربية وسلم عليها واخد راسها بين ايديه وباسها وهو بيقولها 
بهمسات 


.19 . 


استسلمت شيرين وراسها بين ايدين ياسر لكنها كانت ثوانى 
قليلة وفتح لها التاكسى وركبها ورا وركب هو جنب السواق 

طول الطريق وشيرين كل نظراتها مركزة على ياسر وكأنها 
بتحضنه بعنيها... اما ياسر فكان سعيد جدا باجتماعه مع شيرين 
فى مكان واحد حتى لو كان التاكسى بس هو فعلا كان مشتاق لها 

قطع صوت رنة موبايل ياسر افكار الاتنين... ورد 

”ايوه يامنال... لا لسه موصلتش المطار.. حاضر هكلمك قبل 
مااقفل التليفون واول مااوصل ان شاءالله... متقلقيش... محمد رسول 


الله“ 
احتارت شيرين فى تفسير المكالمة بعد استغرابها... ياترى مين 
منال هی عارفة ان اخته الوحيدة اسمها ياسمين... مين 
منال...قریبته؟؟ حتى لو قريبته ليه عايزاه يكلمها كل ده وتقفل 
مكالمتها بالطريقة دى؟؟؟ قررت شيرين انها تسأله اول ماتيجى 
فرصة 
بعد مااتحركت الطيارة بشوية سألته شيرين 


”مين منال اللى كلمتك واحنا فى التاكسى وياترى كلمتها ولا 


"یاخبر انا فعلا نسيت اكلمها قبل مااقفل التلیفون" 

“مين دى ياياسر” 

كانت الكلمة وكأنها سكينة طعنها بيها ياسر فى قلبها... 
عايزة تصرخ وتقول له ليه خطبت وانا مراتك .. بس بأى حق تقوله 
وهى دايما كانت بتفكره ان اللى بينهم مجرد اتفاق وهيخلص... 
واخر يوم هو قالها انه مستنى نهاية الاتفاق والوضع السخيف... قد 
كده بيتعامل معاها وهو مش طايقها... بس معاملته الرقيقة دى 
كانت ايه؟؟ تمثيل ..معقول هو ممثل قدير بالشكل ده وقادر يتلون 
باكتر من لون... يااااااه معقول ياسر الملاك يطلع شيطان متعدد 
الاشكال والوجوه ... بعد مارد عليها سكتت خالص ومقدرتش تتكلم 


ولا كلمة 


ياسر كان بيتمنى انها تقوله ليه عمل كده كان مستعد ولو 


قالت له او حتى لمحت له انها بتحبه زى مابيحبها انه يسيب 


منال ويسيب الدنيا كلها علشانها وعلشان يفضل جنبها طول العمر 


سألها يمكن ترد عليه بكلمة تديله امل 

"مالك يا شيرين... فيه حاجة ضايقتك” 

ومسكت نفسها قبل صوتها المخنوق ما يفضحها 

“وانا ازعل ليه... كل واحد فينا حر فى حياته واهى فترة 
وهتعدى وهنخرج من حياة بعض للأبد” 

كلامها رغم انه كان متوقع الا انه اتصدم... كان يتمنى يسمع 
منها كلام تانی خالص... بس هو ليه بيجرى ورا احساس 
مستحيل... لازم يحاول يحب منال زى ماواضح انها بتحبه ويكون 
كل تفكيره واحساسه مع منال مش شيرين اللى مش حاسه بيه 
خااشن 

شیرین حست ان کلامها كان رد لکرامتها اولا لسوء ظنه فیها 
لا اعتقد عنها على علاقة بجلال ثانیا لانه مش حاسس بیها خالص 

لحد ما وصلوا البيت وهما محدش فيهم بيتكلم مع التانى الا 


كانت شبه مقطوعة وكان كل واحد عايش لوحده... وياسر اتجه 


لنال كل شوية كلام فى التليفون ولا تسمعه شيرين وتعرف انه بيكلم 
منال تقيد فيها نار الغيرة 

بعد حوالى شهر من رجوعهم والعاملة بينهم زی ماهى فى 
اضيق الحدود ويوم قبل ماينزل يروح شغله سمع الباب بيخبط 
وشيرين راحت تفتح 

“اهلا ازيك ياجيهان اتفضلى” 

“ازيك ياشيرين عاملة ايه” 

"الحمدللّه بخير... انتى فين؟؟ وجلال مش بشوفه" 

"احنا لسه راجعین من الاجازة النهاردة وعرفت ان تانی یوم 
كنت عندك انك نزلتی اجازة... انا عايزة اقولك ان من الیوم اللی 
استقبلتینی فيه انا وولادی عندك وجلال اتغیر خالص وبقی کویس 
معايا جدا وبقى حاسس بيه وبتعبى مع البنات وبيساعدنى فيهم 
على قد مایقدر. .. کل ده بفضكك انك خلیتینی عندك لحد مااهدا 
وانا لو كنت اخدت قرار الانفصال كنت اكيد هندم كتير اوی" 

“الحمدلله بس انا معملتش حاجة انا حسیت انك بتحبیه وهو 
كان هیتجنن من غیرکوا وکل اللى عملته انی قعدتکوا تتکلموا مع 
بعض انما انتوا اللی حلیتوا مشاکلکم بنفسکم" 

"انتی متعرفیش غلاوتك عندی ونفسی نردلك جميلك ده" 


“ولا جميل ولا حاجة ربنا يسعدكوا 

ياسر كان سابع كل الكلام اللى دار ومش فاهم حاجة؟؟ هو 
مين اللی كان عندها اخر یوم جلال ولا مراته ... لا سمع صوت 
الباب بیتقفل خرج من اوضته وسأل شیرین عن تفسیر اللی سمعه 

وحکت له شیرین عن کل تفاصیل الليلة اللی قبل السفر... 
وقتها فهم انه فسر کلام جلال غلط.. جلال كان بیشکرها على 
استضافتها لراته مش له هو... حس بمرارة الندم ومعرفش يعمل 
ا تذر ولا بطلب انها سنايحه کان ماه تقول بار فاقطر 
پنزل من غیر نارمع خالص علی الحكاية اللی حکیتها شیرین 


آثناء ماکان یاسر فى الشغل كان كل تفکیره انه ظلم شیرین 
وبقی يتساءل یاتری هل اتسرع فى خطوبته لنال؟؟ بس مش معنی 
انه ظلم شیرین انها بتحبه... هی عمرها ما لمحت بکده ولا شاف 
منها اللی یحسسه انها بتحبه... یبقی هو اكيد مش غلطان 
بخطوبته لنال وقطع تفکیره لا زمیله قاله "الدور عليك النهاردة یا 
یاس" 


زي ماهو وزمايله متعودين كان عليه الدور انه يروح بدرى عن 
المعاد العادى فقام متجه للبيت 

شيرين وهى نايمة قامت على صوت فى البيت ولا دققت فى 
الساعة كانت حوالى ه الفجر وده المعاد اللى احيانا بييجى ياسر فيه 
فاطمنت وحاولت تكمل نوم... لكن الصوت قرب من اوضتها 
وحست بباب اوضتها بيتفتح... استغربت ايه اللى يخلى ياسر 
يدخل اوضتها فى الوقت ده ومن غير مايخبط... لحظة فتح باب 
الاوضة كانت بتنور الاباجورة اللى جنبها... اتفاجثت.. 
صرخت... مش یاسر... ده .... حرا!ا!!!!۱۱۱۱۱۱۱/۱//۱امی 

قامت تجری وهی بتصرخ واتفاجی بیها الحرامی حاول 
یسکها علشان یکتم صوتها وحاولت تقاومه وهی بتصرخ وفجأة 
لقت ياسر بيشد الحرامی ویبعده عنها... وبعد ضرب متبادل بين 
یاسر والحرامی... طلع الحرامی مطواة وضرب بيها یاسر 

فى لحظة كان یاسر فى الارض ومش بیتحرك والدم عامل 

كانت شيرين على الارض وبتحاول تكلم ياسر ومش حاسة 
بای حاجة حوالیها... مش حاسة ان الجیران سمعوا صوت الصراخ 
ومسكوا الحرامی وان جلال طلب الاسعاف لیاسر... كل اللی كانت 
شایفاه وحاسة بيه ان ياسر مش بیرد علیها ومش بیتحرك ودمه 
سايح ع الارض... كانت دموعها شلالات لا حست ان یاسر راح 
... مات...لالالا ...ازای هتعيش من غیره... مش ممکن تقدر تعيش 
من غیره...وصل الاسعاف واخد یاسر وهی راحت معاه وجلال 
معاهم ودخل على العملیات... فيه حالة هرج ومرج ... والدكاترة 
داخلة طالعة... وجلال بیحاول يهديها ویطمنها... وسمعت الدکتور 
بیجاوب على جلال لا سأله"الحالة خطیرة"... كانت حاسة انها 
فى غير وعیها... ياريته ماکان وصل فى اللحظة دی كانت بتتمنی 
انها كانت تموت ولا یحصله حاجة ولا ینجرح جرح بسیط... خرج 
الدکتور وقال 

"الریض نزف كتير ومحتاج نقل دم" 

طبعا شیرین ردت انهم یاخدوا منها وبعد التحالیل كانت 


وفعلا اتبرع جلال بدمه لياسر وبعد ساعات طويلة فى العمليات 
خرج ياسر للعناية المركزة ... ولا سألت الدكتور جاوبها 

"لحد بالليل هيكون فى العناية المركزة وممنوع تواجد ای حد 
بعد كده ممكن ننقله غرفة عادية لو الحالة مستقرة” 

“بس انا مش هسيبه” 

“ممنوع ...ممکن تيجى بالليل لو حالته استقرت واتنقل غرفة 
عادية ممكن نسمحلك بمرافقته” 

قبل ماترد جلال قالها 

“تعالى نمشى دلوقتى حتى ترتاحى وتغيرى هدومك اللى فيها 
دم وتشوفى لو محتاجة حاجة وانا اجيبك بالليل” 

وافقت ومشيت مع جلال بعد ماشافت ياسر وهو فاقد الوعى 
من اثر البنج مشيت انما كان قلبها وعقلها مع ياسر 

لا دخلت البيت وكنا وصلنا لبعد الظهر كان قلبها مقبوض 
وخصوصا لما شافت اوضتها والدم اللى مغرقها... وفجأة لقيت 
موبايل بيرن...ده موبايل ياسر..اكيد وقع منه وقت الخناقة مسكت 
التليفون... لقيت المتصل منال... قعدت تبص للتليفون ودموعها 
بتنزل ومش عارفة تتصرف... قالت لنفسها يارب بس يقوم بالسلامة 
ومش مهم اى حاجة تانية حتى لو بيحب واحدة تانية ...مش مهم 
المهم يقوم بالسلامة ويرجع تانى زى الاول... بعد الاتصال مافصل 


بصت لقيت ٦‏ ميسد كول... بعدها بلحظات جت رسالة . 
فتحتها وكانت من منال”حبيبى انت فين.. مش بترد ليه... 
ومكلمتنيش ليه الصبح زى كل يوم... رد ومتقلقنيش عليك” 

المكالمة خليتها متضايقة اكتر واكتر... بيكلمها كل يوم وعايش 
حياته معاها عادى وبتقوله ياحبيبى... للدرجة دى مش حاسس 
يجان طلعت فقوت بزه الارضة وهی بيقتكن نے کے نوطیش 
مرة قدرت تقوله ياحبيبى رغم انها لو قالتها هتكون طالعة من 
قلبها... وحطيبتة يتتعامل بمعاه كذه...اكيد بيبادلها الحخب... يعد 
شوية التليفون رن ... بس المرة دى كان المتصل ياسمين... مرة 
واتنين وتلاتة لحد مافصل... فكرت ترد بس هتقول ايه؟؟ مقدرتش 
ترد لانها معندهاش رد وجت رسالة تانية بس من ياسمين 

"یاسر انت كويس؟ ماما ومنال قلقانين وكده انا كمان قلقت 
عليك اوى...طمنا بسرعة” 

بعد الرسالة دى فكرت شيرين تعمل ايه هيفضلوا يتصلوا كل 
شوية حتى لو قفلت التليفون حرام مامته تقلق مش مهم حد تانى 
امهم مامته...فكرت ومسكت التليفون وكتبت “انا بخير اطمنوا 
التليفون بايظ وانا هوديه يتصلح لو مااتصلتش كام يوم متقلقوش اول 
مايتصلح هكلمكم“وبعتت الرسالة على رقم ياسمين وقفلت التليفون 
بعدها... حتى لو هيقلقوا شوية بس ارحم مايعرفوا اللى حصل 


بعد شوية لقيت الباب بيخبط 

“جيهان تعالى اتفضلى” 

"انتی عاملة ايه دلوقتى” 

“الحمدلله بس اهم حاجة ياسر يقوم بالسلامة” 

”ان شاءالله ربنا يطمنك عليه ...خدی اتغدى اكيد معملتيش 
اكل ولا اكلتى من الصبح" 

“لا ميرسى مليش نفس والله... واعمل ايه انا مش عارفة اعمل 
حاجة خالص حتى الاوضة كلها دم ومش عارفة انضفها” 

"بصی انا اعرف واحدة بتنضف هتصل بيها وابعتهالك قبل 
ماتنزلى” 

“ميرسى ياجيهان انا مش عارفة من غيركوا كنت عملت ايه” 

وبالليل بعد ما الست خلصت تنضيف راحت شيرين المستشفى 
وهى ايدها على قلبها... وعرفت انه اتنقل غرفة عادية... اول 
مادخلت وشافته نايم ومتعلق له المحاليل ومحطوط اجهزة على 
صدره مقدرتش تمسك نفسها وجريت عليه مسكت ايده وباستها 
وهى بتعيط قعدت جنبه وعنيها عليه... اول مرة تقدر تبص له 
كتير.. ياااااه قد كده بتحبه... وكانت نفسها يفوق ويكلمها ولا 
سألت هو ليه نايم عرفت انه اخد منوم فى المحاليل علشان 


ميحسش بالالام... وبعد يومين وهى قاعدة وماسكة ايده اللى 


ماسبتهاش خالص... حست بايده بتتحرك وبدأ يفتح عينيه واول 
حاجة نطقها 

انتفضت شيرين من مكانها وهی فى قمة السعادة 

“ياسر انت كويس؟؟” 

“الحمدلله.. حصل ايه” 

“لا وصلت البيت ولقيت الحرامى...” 

”اه افتكرت انتى حصلك حاجة” 

“لا انا كويسة المهم انت” 

بدأ ياسر فى التحسن التدريجى فى الايام اللى بعد كده وكانوا 
قريبين من بعض اوى فى الفترة دى... كانت قاعدة معاه مش 
بتسيبه خالص بتسنده وتأكله وتسقيه لحد الدكتور ماكتب له خروج 
بس كان لسه محتاج رعاية فكانت دايما قاعدة جنبه تديله علاجه 
تسنده وهو ماشى فى البيت تعدله المخدة قبل ماينام...كل ده وهى 
فى منتهى السعادة انه بيتحسن وانها جنبه طول الوقت... وبعد 
ماشفى تماما دخل لها اوضتها وكانت لسه بتصحى من النوم... 
وقعد على طرف سريرها واخد ايديها بين ايديه 

اتحرجت شيرين واتفاجئت من الموقف واتعدلت فى قعدتها 
وهى بتعدل شعرها وقالت بخجل 

اا 

“انا قررت انی مش هسيبك بالليل لوحدك تانى وهشتغل 
شيفت الصبح... ايه رأيك” 

بكل سعادة ردت 

"اه کویس جدا" 

"انا عرفت انك کنتی قاعدة معایا طول ماانا فى الستشفی... 
انا بشکرك جدا على تعبك معایا... وعایز اقولك حاجة " 

كان یاسر هیقولها انه بیحبها ومحبش حد غیرها فى اللحظة 
اللی حست بیها شیرین بدبلة یاسر لست صوابعها وایدها فى 
ایده... افتکرت خطیبته...وعرفت ان ای کلام هیقوله من تأثیر 
احساسه بمساعدتها له فى مرضه فخافت انه یکمل بکلام غير 
حقیقی فقاطعته 

"انا معملتش حاجة... ده واجب علیا لانك انقذتنی" 

"یعنی ساعدتینی علشان کده بس“ 

كان مستنیها تدیله فرصة يعبر عن حبه ليها بس کملت 

"لا مش علشان کده بس... علشان كنت خايفة انام فى البیت 


لوحدی" 


ساب ياسر ايدها وقام بسرعة بعد ما حس بخيبة امل وهو 
خارج من الاوضة التفت لها 

"شکرا على حسن تصرفك وانك مخضيتيش امى انا شفت 
الرسايل على تليفونى وفهمت اللى حصل.. متشكر جدا” 

خرج من الاوضة وقفل الباب وراه بعد ماقفل... قعدت شيرين 
تعيط وتقول بصوت واطى 

“بحبك والله العظيم. بحبك بس مینفعش احبك وواحدة تانية 


فى حياتك... مستحملش حد يشاركنى فى احساسی بيك” 

بعد ماياسر حس بصد شيرين ليه كان بيحاول انه يحب منال 
وينسى شيرين فكان بيكلمها كل يوم بالساعات وطبعا لانهم كانوا 
بيروحوا الشغل مع بعض وييجوا مع بعض فكانت شيرين ملاحظة 
بعد ياسر عنها وميله ناحية منال وكانت هتموت من الغيرة بس مش 
قادرة تعمل حاجة... لحد يوم وهى فى الشغل سمعت ان فيه قرار 
صدر من الفرع الرئيسى لكل الفروع فى الدول المختلفة... ومضمون 
القرار... ان اقصى مدة لاى عقد من دولة لاخرى سنتين غير قابلة 
للتجديد... لما شيرين عرفت بالقرار ده اتضايقت جدا... معنى كده 
ان فاضل شهور وينتهى اتفاقها مع ياسر ويخرج من حياتها للأبد 

اما ياسر ففى الفترة اللى قرب فيها من منال حس بصعوبة 
حياتها مع مرات ابوها والمشاكل اللى بتفتعلها مع كل حركة وكلمة 
وكان اغلب كلام منال لياسر”انت جيت لی بعد ماكنت قربت ايأس 
من حياتى كلها... انت الوحيد اللى هتخرجنى من اللى انا فيه... 


بستنى اللحظة اللى اسيب فيها بيت بابا ونتجوز” 


واول ما عرف بالقرار الجديد قال لباباه يشوفوا شقة معقولة 
ويجهزوها باللى تختاره منال علشان يتجوزوا بعد شهرين بالكتير 
من رجوعه من السفر وهو هيبعتلهم كل التكاليف 

بعد معرفة شيرين بالقرار كانت على وشك الاكتئاب من مجرد 
تفكيرها ان علاقتها بياسر هتنتهی بعد شهور وخصوصا انها سمعته 
مرة وهو بيكلم مامته فى التليفون وبيسالها عن الشقة اللى جابوها 
وعن رأيها فيها ورأى منال... فتوصلت شيرين لقرار 

طالا الفراق جاى لا محالة يبقى تقضى الوقت اللى فاضل وهی 
بتستمتع بقربها من ياسر مش ببعده عنها... بس من غير ماتدوس 
على كرامتها 

وبدأت فعلا فى يوم بعد مارجعوا من الشغل ...وکانوا الفترة 
اللى فاتت بيتجنبوا حتى انهم يتغدوا مع بعض وكل واحد بيدخل 
اوضته او ينزل بالليل شوية... ففى اليوم ده خبطت شيرين على 
ياسر 

"انت صاحى” 

ا ا 

“لا ابدا... بس انا لقيت البيت محتاج شوية حاجات قلت لو 


فاضى تنزل معايا نشتريهم مع بعض ”" 


”“ماشى... هتنزلى امتی" 

"ادخل ألبس وننزل" 

نزلوا مع بعض وکانت شیرین مستنية یمسك ایدیها زی زمان 
ولکن خاب املها لا لقیت یاسر ماشی جنبها عادی وفعلا راحوا 
اشتروا حاجات للبیت وکان یاسر بيفك فى التعامل واحدة واحدة. .. 
هی عارفة ان قلبه ابیض ومش بیقسی علیها... مش بیقسی علیها 
ولا هو طبعه مش بیقسی علی حد خالص... مش مهم الهم انهم 
یتعاملوا مع بعض كتير وعن قرب... وهما ماشیین جنب محل 
ملابس 

"شیرین تعالی بصی کده" 

۳ حلو اللبس اللى هنا عايز تشتری حاجة لاختك ولا 

"تعالی ندخل وانا اقولك" 

كانت متضايقة لانها حست انه هیشتری لخطیبته... یشتری 
هو حر... بس مش هی اللی تنقی الهدوم اللی هتلبسها له 

“شيرين ايه رأيك فى الطقم ده" 

“شيك اوى مبروك عليها” 

“الله يبارك فيكى بس لا تدخل تقيسه الاول...يالا ادخلی 


مااشوفه عليكى ليكون كده ولا كده” 


”مين دى انا؟” 

فرحت شيرين اوى انه بيجيب لها حاجة ايا كانت الحاجة 
دى بس انه فكر يجيبلها حاجة دى كانت كبيرة اوى بالنسبة 
لها... دخلت تقیس الطقم وکانت فرحانة اوی وياسر کمان ابتسم 
لها وقالها 

"حلو اوی علیکی " 

رجعوا البیت وهی فى منتهی السعادة وبتحاو تتناسی ای 
حاجة ممکن تضایقها... ورجعوا یقربوا من بعض تانی وکل وفتهم 
مع بعض بیخرجوا مع بعض ویقعدوا یتفرجوا علی التلیفزیون مع 
بعض ویروحوا الشغل مع بعض وییجوا مع بعض 

كان یاسر مستمتع جدا بالوقت اللی بيقضيه مع شیرین... 
وكذلك شیرین بس كان اللی مضایقه احساسه بالتمزق بين شیرین 
ومنال... هو متأكد انه بيحب شيرين بس حب من طرف واحد 
وكان محتار فى تفسيره للمعاملة الطيبة اللى بتعاملهاله شيرين 
وخاف لو لمح لها تانى تصده ويرجعوا يبعدوا عن بعض تانى... 
وكانت منال بتتعلق بيه اكتر واكتر وكانوا فى مصر ماشيين فى 


التجهيزات للجواز علشان اول مايرجع يكون البيت جاهز 


فاتت شهور وكانت الاجازة قربت يعنى لسه تقريبا شهر 
ونص ويرجعوا .... وفى يوم وهما نازلين الشغل ملقاش شيرين 
جاهزة زى ما هو متعود فراح لها 

"شيرين انتى لسه نايمة” 

كانت شيرين فى سريرها فعلا 

"مش قادرة اقوم” 

نم 

وقرب ياسر منها ولس وشها بحنية 

”ايه ده انتی سخنة اوی" 

ولا لقى ياسر ان الوقت بدری على مواعید العیادات 

“شيرين تقدرى تقومى معايا اوديكى مستشفی . . . اکید مفیش 
دكاترة دلوقتى” 

شاورت له شيرين بالموافقة ورفعت نفسها من على السرير 
وياسر بيسندها ويدوب حطت رجلها على الارض ووقفت لقيت 
نفسها بتدوخ وبتقع على الارض لولا ان ياسر كان ماسكها كويس 
فوقعت فى حضنه بدل الارض ... اتخض عليها ياسر اكتر واكتر 
ونيمها تانى فى السرير ... كانت مش قادرة تتكلم .... بقى ياسر 


مش عارف يتصرف... فكر ان ربما حد من زمايله المغاربة يكون 


معاه رقم دكتور ممكن يجيلهم البيت وفعلا كلم زميله واتصل بدكتور 
ساعة وكان الدكتور عنده 

بعد ماكشف عليها قاله انها عندها برد ودرجة حرارتهاه؛ 
وده سبب هبوطها ولازم كمادات لتنزيل الحرارة والدوا تاخده فى 
مواعيده المحددة 

بعد الدكتور مانزل دخل ياسر وقعد جنب شيرين وفضل 
يعملها فى كمادات وكان اتصل بصيدلية قريبة جابت الدوا 
واداهولها 

كانت شيرين نايمة يدوب تقوم تبص له بس وتنام تانى وهو 
مش قادر يقوم من جنبها... حتى فى العاد اللى الفروض يكلم 
منال فيه نسى انه يكلمها وكان كل تركيزه مع شيرين بيتأملها وهى 
نايمة كالملاك وبالليل كانت الحرارة بدأت تخف شوية ... كان 
قاعد جنبها على السرير وكل شوية يجس ايدها او راسها وسند 
ظهره على السرير ولف ناحيتها وايده على شعرها وناااااام 

قلقت شيرين من نومها الفجر لقيت ياسر نايم جنبها وايده 
على شعرها فقامت بكل هدوء علشان ميصحاش ودخلت الحمام 

وهى فى الحمام صحى ياسر من النوم وملقاش شيرين جنبه 


كانت شيرين راجعة من الحمام 

”ايوه ياياسر مالك" 

“كنت فى الحمام” 

لعت عين شيرين من الفرحة والدهشة وبصت لياسر 

“ايوه حبيبتى وروحى وحياتى كلها انتى يا شيرين” 

قرب منها ياسر وقربها منه وخدها فى حضنه 

رمت شيرين نفسها بين دراعه واستسلمت لاحساسها ودفنت 
راسها فى صدره وهى بتقوله بصوت رقيق 


"وانت حبيبى " 

بكل هدوء رفع ياسر راس شيرين وبص لها 
"حبیبتی لازم ترتاح" 

واخدها ونیمها على السریر وهی مستسلمة تماما من ناحية 
انها فرحانة انها اتأکدت ان یاسر بیحبها ومن ناحية تانية انها 
فعلا تعبانة ومش قادرة تقف. .. بعد ما نامت وغطاها 

"انا اسف انى نمت هنا غصب عنی" 

"ممکن اطلب منك طلب" 

“اؤمري” 

"ادخل نام وارتاح وانا بقيت احسن وهكمل نوم... انت تعبت 
معايا ولازم ترتام شوية " 

وافقها ياسر وباس راسها قبل مايدخل ينام... اليوم ده كان 
شيرين بدأت تتحسن وقدرت تقوم من السرير وتتحرك فى البيت 
وهما قاعدين مع بعض بيتفرجوا على التليفزيون ... كانوا قاعدين 
جنب بعض وياسر حاطط ايده على كتفها وهى سانده راسها على 
كتفه ومندمجين مع الفيلم ... لما رن موبايل ياسر 


"ازيك يابابا ...انا كويس الحمدلله ” 


كانت شيرين متوقعة انها خطيبته ولا سمعته بيقول يابابا 
ارتاحت 

وقام ياسر يتكلم وهو واقف وكان هيدخل اوضته يتكلم ولكن 
خاف لشيرين تتضايق فرجع يكمل كلامه وشيرين عينها عليه 

“خير يابابا ايه اللى حصل... امتى... ازاى يعنى طردتها... 
وانا اعمل ايه؟... هی فين دلوقتی...طیب... ازيك يامنال... معلش 
متزعليش ...متعيطيش بابا هيحل كل حاجة ان شاءالله... هكلمك 
تانى.. . سلام” 

اول ماشيرين سمعت اسم منال قامت تدخل اوضتها... بس 
ياسر مسك ايدها وهو بيتكلم ووقفها جنبه لحد ماخلص وقعدوا 
يتكلموا 

“ايه ياشيرين قمتى ليه” 

"علشان تكلم خطيبتك براحتك...انا مليش مكان وسطكوا” 

“بس انتى حبيبتى ومراتى” 

"انا حبيبتك ومراتك ... وهی هتسيبها؟” 

"مقدرش اسيبها” 

قامت شيرين على اوضتها ومقدرتش تمسك دموعها ودخل 
وراها ياسر ومسح لها دموعها وطبطب عليها وضمها لصدره 

“ولا اقدر اسيبك...يا شيرين انا بحبك” 


“ومشكلتى انى بحبك وعايزاك ليا لوحدى من غير ماحد 
شارك فيك رن :انما انه خخا وتف عا فا 

"مش حب انتی عارفة بابا بیکلمنی يقوللى ايه؟؟ منال عايشة 
مع مرات ابوها فى عذاب من وهى عندها ه سنين امبارح طردتها 
نص اللیل بعد خناقة اتفرج عليها الشارع كله...لما اتطردت طبعا 
ماما خدتها عندها وبابا بيقول انه هيروح لباباها ويحدد معاه معاد 
الجواز بعد ماارجع ... وهى منهارة ومستنية ارجع لانها شايفانى 
اللى هخلصها من اللى هى فيه...تفتكرى اقدر اروح اقولها بكل 
سهولة خلاص معلش انا مش قد كلمتى.. واظلمها؟” 

لا اظلمنى انا؟” 

"بس هیا مالهاش ذنب" 

"انما انا ذنبی انى بحبك" 

"یعنی هو لازم حد یتظلم" 

"يعنى ايه؟” 

“يعنى انتى حبيبتى ومراتى ونكمل حياتنا مع بعض عادى... 
وهى اكمل برضه معاها علشان مش هقدر اقولها واقول لاهلى كده 
خلاص وانا مش هكمل” 

“وده اللى مستحيل اقبله لو هموت من غيرك ولا انى ابقى 


زوجة وحبيبة فى الضل وكأنى مذنبة” 


"يعنى ای" 

"یعنی القرار قرارك... يا أنا يا هی" 

“ليه ياشيرين بتعجزینی" 

"انا بخيرك وانت تختار... ولو سمحت قوم واقفل الباب انا 
عايزة انام علشان رايحة الشغل الصبم” 

سمع ياسر كلامها وقام وقفل عليها اوضتها وهو مش عارف 
يتصرف ازاى... بيحب شيرين وهى بتحبه... طيب يغدر بمنال 
اللی شایفاه طوق نجاة بالنسبة لها... مش ممکن... بعد تفکیر اتصل 
بباباه 

تلف فانک مر وش" لذبو قاقر تهون معاد معان“ 

“انا لسه نازل من عنده وحددنا مش انت جاى الشهر الجاى 
بعد ماتوصل بشهر بالضبط تكونوا فى بيتكوا... مبروك يابنى ربنا 

مقدرش ياسر يرد بكلمة وزادت حيرته... هو علشان يحافظ 
على حبه لازم يظلم واحدة بريئة ولو ماظلمهاش لازم يخسر حبيبته 

كان ياسر مش قادر ياخد قرار وكان امله ان شيرين تحن 
وترجع عن قرارها وكان كتير بيحاول يتقرب لها وكانت دايما 


وقرب معاد الرجوع وقبل السفر باسبوعين كانت الشركة عاملة 
حفلة كبيرة لتكريم العاملين اللى بتنتهى عقودهم من مختلف 
الجنسيات... وكان طبعا ياسر وشيرين من المدعوين وخصوصا ان 
والتليفزيون مدعوين للحفلة 

وللاسباب دى كانت شيرين بتستعد بما يتناسب مع 
الحفلة... نزلت قبل الحفلة بكام يوم واشترت فستان سواريه من 
اشيك المحلات وجابت بدلة لياسر متناسقة مع الفستان.. 
وحجزت كوافيرة تيجى لها فى البيت 

يوم الحفلة لبس ياسر واستعد وقعد يستنى شيرين... وبعد 
ماخرجت الكوافيرة من البيت... خرجت شيرين من اوضتها... 
وقف ياسر مندهش ... لاول مرة بيشوف شيرين بالجمال ده حتى 
يوم كتب الكتاب مكنتش بالجمال ده... كانت فعلا مبهرة قرب 
منها وانحنى واخد ايدها وباسها 

“مولاتى ملكة جمال الكون جاهزة” 

ابتسمت شيرين بخجل وفرحة 

“جاهزة يا ملك قلبى” 

ضحكوا مع بعض وخرجوا وقابلوا جلال وجيهان نازلین... 
اول ما جيهان شافتها 


"واااااااااو. .. شيرين ايه الجمال ده" 

وضحكوا كلهم مع بعض وخصوصا ان جلال من وقت مااتغیر 
للاحسن مع جيهان وهو بقى كويس ومحترم مع كل الناس 

راحوا الحفلة وكانت كل العيون على شيرين... اما ياسر كان 
عايز يخبيها جوه عينيه علشان محدش غيره يشوفها ومسابش 
ايديها طول الحفلة وكأنه لو سابها هتروح منه... يدوب سابها 
لحظة التكريم ... وفضل ملازمها لحد مارجعوا البيت 

لا رجعوا البيت دخلت شيرين على اوضتها وهى بتقوله 

مردش ياسر عليها... دخل وراها ووقفها قصاده وهو بيتأملها 
قرب من ودنها وهو بيقول 

“انا بحبك اوى يا شيرين” 

مقدرتش شيرين تقاوم قلبها واستسلمت لقبلاته الكثيرة وبادلته 


المشاعر ... واستسلمت له كليا.. وقضيا اول ليلة كزوجين. 


ون 


تانی یوم كان ياسر وشیرین جواهم احاسیس مختلفة ومش 
قادرین یواجهوا بعض بیها 

یاسر... كان سعید لانه لاول مرة من سنتین یقضی لیلته مع 
مراته وحبیبته... بس كان حاسس انه اتسرع لانها اخر کلامها معاه 
انه یختارها او یختار منال... وکان خایف انها تعتبر اللی حصل 
بينهم اختیار غير معلن لها بانه اختارها وهیسیب منال وده اللی 
میقدرش علیه... هو فعلا بیحب شیرین بس میقدرش يبدأ حبه 
وحياته معاها على غدر وظلم لنال اللی مفرحتش غير لا ظهر فى 
حیاتها... وکان کل ماییجی يتكلم مع شیرین... میلاقیش کلام 


شیرین... لاول مرة تحس بالسعادة اللی كانت بتسمع عنها 
وهی بين ايدين ياسر... بس یاتری هو كان قاصد یحصل کده کنوع 


من الضغط عليها والرضا بالامر الواقع؟؟ معقول یکون كان متعمد ؟؟ 


اتضایقت لا حست انها ممكن تكون مجبرة على اختيار هی 


رافضاه... وكانت كل ماتيجى تتكلم ...متلاقیش كلام فتسكت. 


كان السكوت اللى بينهم مش طبيعى وخصوصا ان السفر قرب 
ولازم يبقوا على نور وكل واحد يعرف هيتصرف ازاى... فقرر ياسر 
انه يبدأ بالكلام 

"شیرین انا آسف" 

"بتتأسف على ایه؟" 

"انا عارف ان اللی حصل كان غلط والفروض میحصلش" 

حست شیرین باهانة وهو بیقول کلمة غلط 

”احنا معملناش حاجة غلط ” 

“يعنى هنکمل حیاتنا مع بعض" 

"حسب اختيارك” 

"مانا قلت لك مقدرش اغدر بمنال دول جهزوا كل حاجة 
وحددوا يوم ۰ الشهر الجاى” 

"یعنی بعد مانرجع بشهر بالظبط. .مبروك ياعريس” 

“ياشيرين انا بحبك انتى” 

”ااااه طبعا بتحبنى ... وعلشان كده اخترت تتجوز واحدة 


"بصی خلينا نكمل مع بعض وخصوصا اننا فعلا بقينا 

واتغيرت شيرين وبصت له نظرة حادة جدااا 

"انسی يا ياسر انك تكون فاكرنى هتحط قدام الامر الواقع 
وارضى بحاجة انا مش عايزاها... اتفاقنا زى ماهو...والطلاق مع 
السفر” 

كان قرار نهائى وكانوا بيتعاملوا مع بعض الايام اللى متبقية 
قبل السفر بحذر علشان محدش فيهم يزعل التانى... ويوم السفر 
بعد تحضير الشنط وخلاص شوية وهينزلوا 

“ياشيرين ارجوكى فكرى تانى” 

“خلاص ياياسر وقت التفكير خلص خلاص ومش فاضل غير 

“بس انا مش هقدر اطلقك وانا بحبك” 

“لو بتحبنى طلقنى من غير مشاكل” 

ولاول مرة تشوف شيرين دموع ياسر وهى متأكدة انها من 
قلبه.. ونزلت دموعها وهى بتطبطب عليه واختلطت الدموع وهما 
بيضموا بعض بقوة...لدقایق وبعدين كان لازم ينزلوا علشان وقت 


الطيارة 


كانوا طول الرحلة ماسكين فى بعض لانها اللحظات الاخيرة 
وبعدها الوداع...كانت صعبة عليهم جدا ودموعهم موقفتش وكل 
شوية ياسر يترجاها انهم يكملوا مع بعض... ووصلوا المطار وصمم 
انه يوصلها البيت... وتحت البيت والبواب بيطلع شنطها كان 
بيسلم عليها ومش قادر يسيب ايدها وهى دموعها نازلة قالت 

ضمها بقوة وحنان وكانت حاسة بالامان والحب وهى سامعه 
ضربات قلبه وشايفه دموعه... لحظات وباس راسها وهو بيقول 

“انتى طالق” 

بعد مارجعت شيرين وبعد الاستقبال الحار من مامتها ومروة 

لام فين جوزك یا شیرین" 

"اتطلقنا ياماما” 

دخلت شیرین اوضتها وکانت مامتها كلها اسئلة وکان صعب 
جدا انها ترد ولا تكلم ای حد وفضلت على الحال ده ايام لحد ما 
حاولت تندمج مع حیاتها وترجع شغلها وکانت فاكرة انها لما ترجع 
الشغل هتنسی بس ابدا مفیش فايدة الحزن ساکن قلبها والضحكة 


مبتجیش الا بالعافية 


بعد رجوع ياسر كانت منال فرحانة بيه جدا وعايزة تنزل معاه 
كل يوم تكمل الحاجات البسيطة اللى ناقصة فى الشقة... وكل 
شوية تسأله عن رأيه فى الحاجات اللى اختارتها... الشقة والوان 
الحيطان وشكل السيراميك وهو كان يرد عليها”حلو .. جميل.. 
كويس " 

وكان الحزن ساكن قلبه ومش قادر يحس بأى فرحة مع منال 

بعد مايقرب من ۱۰ ايام بعد الرجوع قرر ياسر يتصل بشيرين 
على الاقل يطمن عليها 

كانت شيرين فى الشغل لا رن تليفونها وشافت رقم ياسر 
فردت بلهفة 

“الو...ازيك يا ياسر” 

“شيرين حبيبتى ازيك... وحشتينى اوى” 

كانت عايزة تقوله انه واحشها اوى وخافت تضعف 
وتقولها... وقالت يمكن يكون ساب خطيبته واختارها هى فسألته 

”انت عامل ايه؟؟ وياترى هتتجوز امتى” 

”انا مش كويس من غيرك.. والجواز فى نفس معاده” 


"لو سمحت ياياسر...احنا موضوعنا خلاص انتهى ومتتصلش 
بيه تانى مع السلامة” 
لا عرفت ان كلها ايام ويتجوز وانه خرج من حياتها للأبد... فاقت 
بعد شوية عرفت من زمايلها انها بعد المكالمة اغمى عليها روحت 
وهى فاقدة الاقبال على الحياة... بعد ماوصلت للبيت كانت مامتها 
كويسة 

"فیه موضوع یا شیرین غايزة اکلمك فیه" 

”خير يا ا" 

“من قبل ماترجعى وفيه عريس عايز ييجى يتقدم لاختك وكنا 
الطلاق بس احنا عمالين نأجل والجدع كويس واختك مش عايزة 

"یاه ياماما ... بتؤجلوا ليه... خليه يحدد معاد وييجى وربنا 

جه العريس وحددوا معاه معاد للخطوبة والشبكة... بعد 
الخطوبة وكانت بتحاول تبان سعيدة علشان محدش يحس بالحزن 


اللى جواها ومن كتر ماهى كانت مشغولة طول اليوم نسيت تاكل اى 
حاجة وبالليل وقبل الخطوبة ماتخلص وهى واقفة تتصور مع اختها 
حست بدوار وفجأة فقدت الوعى 

الحفلة اتقلبت وطلبوا الاسعاف وفى المستشفى... طمنهم 
الدكتور وقالهم ان الدوخة امر طبيعى لانها حامل 

لا عرفت انها حامل فرحت ومسكت بطنها وقال لنفسها 

"الحمدلّه ان ربنا عوضنی عن یاسر بابنه" 

وقبل ماتخرج من الستشفی قالت لها مامتها 

"مبروك يا شیرین انتی لازم تقولی لجوزك انك حامل یمکن 
ربنا یصلح الاحوال وترجعوا لبعض" 

عيطت شیرین من کلام مامتها وردت علیها 

وکملت بینها وبين نفسها...لانه هیتجوز واحدة تانية کمان 


ایام 

ياسر كان بيستعد للجواز بعد ايام... وجت ياسمين تقيم 
معاهم فى البيت لان جوزها جاله شغل وهيسافر... فكانت شيرين 
الصغيرة متعلقة بياسر وياسر متعلق بيها اوى... وكان بيحبها حب 
غير عادى لانه حاسس على الاقل ان اسم شيرين مش هيتلغى من 
حياته 

كان ميعاد استلام العفش قبل الفرح ب٤‏ ايام وده كان مسبب 
توتر للاسرة كلها ففكروا فى تأجيل الفرح لا الموبيليا تخلص وفعلا 
اجلوه اسبوعين كمان 

فى اليوم اللى اجلوا فيه معاد الجواز قالت منال انها مستنية 
الايام تعدى بسرعة علشان تبعد عن بيت باباها... بس تانى يوم 
كلمته منال وقالت له عايزاه فى موضوع مهم بره وبعيد عن الاسرتين 

لما خرجوا مع بعض كان مش عارف منال مترددة وهى بتتكلم 

“مالك يامنال عايزة تقولى ايه” 

“ياسر انا مش عارفة ابدأ معاك منين” 

"ابدأی من ای حتة بس قوليلى فى ايه؟” 


"انا عايزة تأجل الجواز شوية ... يعنى كتير” 


"مش فاهم شوية.. كتير..انتى عايزة ايه اتکلمی معايا بصراحة 
ووضوح انا مش فاهم” 

"انا هقولك الحكاية ... انا بقالى كام سنة بكلم امى وامى 
بتكلمنى من ورا بابا ومراته... وعلى فترات متباعدة... انت عارف 
ان من يوم مااتطلقوا وماما اتجوزت وبابا منع ای علاقة بينى 
وبینها.. . کلمتنی امبارح وقالت لى ان جوزها مات من اسبوع 
وعایزانی اعيش معاها سواء بابا قبل او رفض...انا نفسی فعلا 
اعيش معاها ... نفسی اشوفها واقعد اتکلم معاها... نفسی تاخدنی 
فى حضنها... نفسی اشبع من امی اللی اتحرمت عمری كله منها" 

كان کلام منال مختلط بدموعها واثرت كتير فى یاسر طبطب 
على ایدها 

"روحی یامنال واقعدی مع مامتك ومتسیبیهاش ابدا" 

”انت زعلت منی" 

"لالا خالص واللّه انا عايزك تعوضی حرمانك من مامتك 
ومتسأليش فى کلام حد ولا تعملی حساب لحد... انتی عشتی 
عمرك كله فى عذاب ومکنش حد حاسس بیکی... روحی وربنا 
يسعدك ” 


n 


"یعنی بجد مش زعلان منى انی فجأة كده بتراجع 


”لا طبعا انا يهمنى راحتك وراحة مامتك اللى اكيد كانت 
بتتعذب وانتى بعيد عنها” 

كان ياسر فى منتهى السعادة ان موضوع منال انتهى 
خالص... والعجيب ان هى اللى نهت الموضوع بنفسها 
الحمدلله...كان عايز يطير لحد شيرين ويقولها انه بقى لها 
لوحدها... بس فكر هيروح ازاى... هيرجع لها ويعيشوا فى الشقة 
البسيطة اللى كان هيتجوز فيها منال... وهيرجع يشتغل ميكانيكى 
تانى ... رجعت الفروق اللى بينهم تانى ومينفعش ينساها ولا هی 
هتنساها... النتيجة ان مينفعش يرجعوا لبعض. 

مقدرش ياسر يقنع نفسه انه ينسى شيرين... لكن فكر ازاى 
يقرب المسافات اللى بينهم... راح باع الشقة واسترد فلوس العفش 
لان دى كل الفلوس اللى عملها من السفر... وراح اجر ورشة كبيرة 
واشترى عربيات مستعملة بس حالتها سيئة ورخيصة... واستغل انه 
ميكانيكى شاطر وقعد شهور يصلح فى العربيات ويدهنها ويظبط 
حالتها وقرر انه يفتح الورشة اللى اجرها معرض سيارات مستعملة 

كانت شيرين تعبانة من اعراض الحمل وبدأ الشغل يبقى عبأ 


تفكير قررت قرار مكنش ممكن يخطر على بالها... قررت انها 
تسيب الشغل نهائيا لان حتى بعد الولادة لازم تكون ام واب للطفل 
الجاى وقررت انها تكون جنب طفلها وميشاركوش فيها اى حد ولا 
اى حاجة تانية حتى لو كان شغلها اللى بتعشقه... وكانت مامتها 
بتلح عليها كتير انها تكلم جوزها وتعرفه انها حامل... وكانت 
شيرين عارفة ان زمانه اتجوز خلاص ... وكانت مشتاقة انها تشوفه 
او حتى تسمع صوته ومع الحاح مامتها فكرت تكلمه وتراجعت اكتر 
من مرة ... لحد ما فى مرة ومن تليفون البيت جربت تتصل بيه 
لمجرد تسمع صوته بس واتصلت فعلا.... 

لما رن موبايل ياسر كان ياسر نايم بعد يومين كان فيهم فى 
الورشة وبسرعة مامته ندهت لياسمين ترد قبل ما الصوت يصحيه 

ور ياشمين* الو الو الو” 

اول ماشيرين سمعت صوت ياسمين قفلت بسرعة واتأكدت ان 
ياسر اتجوز فعلا وبدأ حياته الجديدة ونساها خااااااالصس 

وقررت إنها لازم تنساه زي ما نسيها 

بعد شهور كان العرض جاهز للافتتاح وفعلا تم افتتاح 


"معرض ياسر عبد الفتاح للسيارات المستعملة” 


كان ياسر بيبص لليافطة وهو سعيد وبيقول يمكن يكون المعرض 
سبب فى نجاحه ...اتمنى ان شيرين تشاركه اللحظة... لحظة 
افتتاح المعرض... وقبل الافتتاح بساعتين قرر انه يروح لشيرين 
ويطلب منها انها تحضر معاه الافتتاح ويقولها انه مش بيحب حد 
غيرها 

راح ياسر بالعربية عند بيت شيرين وهو بيركن شاف اللي 

كانت شيرين قاعدة مع مامتها ومروة وخطيبها لما فجأة حست 
بأعراض الولادة ... مغص شديد ومش قادرة تتحمله... واعراض 
تانية اول ماقالتها للدكتور فى التليفون قالها لازم تكون عنده فى 
الستشفی فى اسرع وقت... كانت مش قادرة تقف على رجليها من 
الالام اللى فيها...كان خطيب اختها بيسندها من جنب واختها من 
الجنب التانى ... ومامتها بتلم هدوم البيبى فى شنطة ونازلة 
وراهم... وقبل ما يخرجوا من العمارة... شيرين قالت لمروة 

"الحقی ماما قبل ماتقفل وخليها تجيب الشنطة الصغيرة اللى 
فى الدولاب مع شنطة هدوم البيبى لاحسن نسيت اقولها تجيبها 
معاها” 


طلعت مروة لمامتها وكانت شيرين ساندة على خطيب اختها 
وهما خرجين من العمارة وهيركبوا عربيتها لانها الاقرب 

شاف ياسر شيرين وهى مع واحد وحامل...كانت صدمة 
بالنسبة له لما عرف ان شيرين اتجوزت بالسرعة دى وكمان حامل 


من جوزها الجديد 





عدت سنة ووراها السنة اللى بعدها وكل واحد فيهم بدأ يأقلم 
حياته على عدم وجود حبيبه 

ياسر بقى تاجر سيارات معروف وفتح معرض واتنين لا بقى 
يكسب كويس من تجارة العربيات... مقدرش يتجوز حد تانى وكان 
عايش على ذكريات ايامه مع شيرين فى المغرب... وكانت شيرين 
الصغيرة بالنسبة له خط فاصل كل طلباتها هو اللى يجيبها... 


محدش يقدر يزعلها ولا حتى مامتها وباباها وكان كل ماينادى 


اما شيرين فبعد ماولدت "زیاد"کانت كل حياتها له هو بس 


حبها لياسر وكان كل وقتها فى البيت مع مامتها وزياد بعد مروة ما 
اتجوزت . 

وقبل عيد ميلاد زياد التانى بيوم لقيت شيرين زياد سخن 
وكعادتها قلقت عليه وبسرعة خدته وراحت للدكتور ... كانت رقم 
۸ فى الكشف وقعدت تستنی... كان الانتظار ممل وكان الكشف رقم 
۷ عند الدکتور لا شافت یاسر داخل العيادة ومعاه بنت صغيرة فی 
ايده .. الفاجأة كانت كبيرة علیها ... اضطربت وتوترت وارتعشت 
لا عينها جت فى عين یاسر 

اول مایاسر شافها اختلطت جواه مشاعر الفرحة والدهشة 
والحب 

ومد ايده یسلم علیها 

ومدت شیرین ایدها اللی بترتجف وسلمت على یاسر 

الخ او انض اا 

"لقو عایش الحمد له . ابتك 

وبدموع تحاول تحبسها 

“اد زياد ابنی" 

"ربنا يخليهولك... انا جاى مع شيرين بنت اختى” 


2 شي ين؟؟” 


“اه شيرين... اتولدت لما كنا فى اجازة هنا ايام المغرب” 

"سلامتها.. ربنا يشفيها ان شاءالله” 

“وربنا يشفيلك زياد ويخليهولك انتى وباباه” 

قبل شيرين ماترد كان الكشف اللى عند الدكتور بيخرج 
والمرضة بتنادى 

“زياد یاسر عبد الفتاح. .. يالا دورك يامدام” 

لحظة بين سماع ياسر للاسم وبين نظرته لشيرين وهى دموعها 
نازلة ونظرته لزياد 

وهو بيسأل شيرين 

مقدرتش شيرين ترد غير بهزة راسها ودموعها 

ياسر اخد زياد فى حضنه وهو بيسألها 

"انتى متجوزتيش” 

"متجوزتش غيرك... انما انت بسرعة اتجوزت ونسيتنى” 
“انا محبتش ولا اتجوزت غيرك... انتى بس حبيبتي” 


6 6 6 د 


أ 


بتنادى عليهم للغدا... وفجأة تصرخ...اصل معاد الولادة التانية 


دلوقتى. 


تمت بحمد الله 


